cyanic-selkie/wikianc huggingface dataset:
ಬೀಗಲ್‌
ಬೇಟೆಯಾಡುವುದು
ಇನ್ನಷ್ಟು ವೇಗದ ಬೇಟೆ ಆರಂಭವಾದಾಗ, ಬೀಗಲ್‌ ನಾಯಿಗಳ ಬಳಕೆ ಕಡಿಮೆಯಾಯಿತು. ಆದರೆ ಮೊಲಗಳನ್ನು ಬೇಟೆಯಾಡಲು ಬೀಗಲ್‌ ನಾಯಿಗಳ ಬಳಕೆ ಮುಂದುವರೆಯಿತು. ಅನೆಕ್ಡೋಟ್ಸ್‌ ಆಫ್‌ ಡಾಗ್ಸ್‌ ನಲ್ಲಿ, ಜೆಸ್ಸೆ ಹೀಗೆ ಹೇಳುತ್ತಾನೆ: ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಅವುಗಳನ್ನು ಆಮದು ಮಾಡಿಕೊಂಡ ಕಾಲದಿಂದಲೂ ಮುಖ್ಯವಾಗಿ ಮೊಲಗಳ ಬೇಟೆಯಾಡಲು ಬಳಸಲಾಗಿದೆ. ಹತ್ತೊಂಬತ್ತನೆಯ ಶತಮಾನದ ಮಧ್ಯದಲ್ಲಿ ಬ್ರಿಟನ್‌ನಲ್ಲಿ ಬೀಗಲ್‌ಗಳೊಂದಿಗೆ ಮೊಲಗಳನ್ನು ಬೇಟೆಯಾಡುವುದು ಪುನಃ ಜನಪ್ರಿಯ ಹವ್ಯಾಸವಾಯಿತು. ಇದು 2002ರಲ್ಲಿ ಸ್ಕಾಟ್ಲೆಂಡ್‌ನಲ್ಲಿ ಪ್ರೊಟೆಕ್ಷನ್‌ ಆಫ್‌ ವೈಲ್ಡ್‌ ಮ್ಯಾಮಲ್ಸ್‌ (ಸ್ಕಾಟ್ಲೆಂಡ್‌) ಆಕ್ಟ್ 2002 ಹಾಗೂ ಇಂಗ್ಲೆಂಡ್‌ ಮತ್ತು ವೇಲ್ಸ್‌ನಲ್ಲಿ ಹಂಟಿಂಗ್‌ ಆಕ್ಟ್‌ 2004 ಮೊಲಗಳ ಬೇಟೆಯನ್ನು ನಿಷೇಧಿಸುವವರೆಗೆ ಮುಂದುವರೆದಿತ್ತು. ಈ ಶಾಸನದಡಿ, ಜಮೀನು ಮಾಲೀಕರ ಅನುಮತಿಯ ಮೇರೆಗೆ ಬೀಗಲ್‌ ನಾಯಿಗಳು ಮೊಲಗಳನ್ನು ಬೇಟೆಯಾಡಬಹುದು. ಬೇಟೆಗೆ ಅನುಮತಿಯಿಲ್ಲದ ಸ್ಥಳಗಳಲ್ಲಿ ಹಾಗೂ ರಕ್ತ ಚೆಲ್ಲುವಂತಹ ಕ್ರೀಡೆಗಳಲ್ಲಿ ಭಾಗವಹಿಸಲು ಬಯಸದ ಮಾಲೀಕರು ತಮ್ಮ ನಾಯಿಗಳ ಸಹಜ ಕುಶಲತೆಗಳಿಗೆ ಅಭ್ಯಾಸ ಕೊಡಿಸುವ ಸಲುವಾಗಿ, ಜನಪ್ರಿಯವಾದ ಅಣಕು ಬೇಟೆ ನಡೆಸುತ್ತಾರೆ.
ಸಾಂಪ್ರದಾಯಿಕ ಬೇಟೆ ನಾಯಿಗಳ ತಂಡವು ಸುಮಾರು 70 ಬೀಗಲ್‌ಗಳನ್ನು ಒಳಗೊಂಡಿರುತ್ತದೆ. ಈ ತಂಡವನ್ನು ನಿರ್ದೇಶಿಸುವ ಬೇಟೆಗಾರರೇ ರಚಿಸುತ್ತಾರೆ. ಇವರು ಬೇಟೆ ನಾಯಿಗಳನ್ನು ಚದುರದಂತೆ ನೋಡಿಕೊಳ್ಳುವ ಅನೇಕ ಸಹಾಯಕರನ್ನು ಹೊಂದಿರುತ್ತಾರೆ, ಇವರ ಕಾರ್ಯವೆಂದರೆ ಗುಂಪಿನಿಂದ ತಪ್ಪಿಸಿಕೊಂಡ ನಾಯಿಗಳನ್ನು ಮತ್ತೆ ಗುಂಪಿಗೆ ಮರಳಿಸುವುದು. ಬೇಟೆ ನಾಯಿಗಳ ಉಸ್ತುವಾರಿಯನ್ನು ನೋಡಿಕೊಳ್ಳುವ ಅಧಿಕಾರಿಯು ತಂಡದ ಪ್ರತಿ ದಿನದ ಜವಾಬ್ದಾರಿಯನ್ನು ಹೊತ್ತಿರುತ್ತಾರೆ. ಅಲ್ಲದೇ ಇವರು ಬೇಟೆಗಾರನ ಪಾತ್ರವನ್ನು ವಹಿಸಬಹುದು ಅಥವಾ ವಹಿಸದೇ ಇರಬಹುದು. ಬೀಗಲ್‌‌ಗಳನ್ನು ಪ್ರತ್ಯೇಕವಾಗಿ ಅಥವಾ ಜೊತೆಯಲ್ಲಿ (ಜೋಡಿಯಾಗಿ) ಕೆಲಸಕ್ಕೆ ಹಚ್ಚಬಹುದು.
ಯುವಜನರಿಗೆ ಬೀಗಲ್‌‌ಗಳ ಜೊತೆಯಲ್ಲಿ ಬೇಟೆಯಾಡುವುದು ಶ್ರೇಷ್ಠವಾದುದ್ದಾಗಿದೆ. ಆದ್ದರಿಂದ ಹಲವು ಬ್ರಿಟಿಷ್ ಪಬ್ಲಿಕ್ ಸ್ಕೂಲ್ಸ್ ಸಾಂಪ್ರದಾಯಿಕವಾಗಿ ಬೀಗಲ್‌ ತಂಡಗಳನ್ನು ಹೊಂದಿರುತ್ತವೆ. 1902ರಲ್ಲಿ ಬೀಗಲ್‌‌ಗಳನ್ನು ಬೇಟೆಗಾಗಿ ಬಳಸುತ್ತಿರುವುದಕ್ಕೆ ಸಂಬಂಧಿಸಿದಂತೆ ಎಟನ್ ಕಾಲೇಜಿನ ಮೇಲೆ ಪ್ರತಿಭಟನೆ ಮಾಡಲಾಗಿತ್ತು. ಆದರೆ ಈ ಬೇಟೆ ನಾಯಿಗಳ ತಂಡಗಳು ಅಲ್ಲಿ ಈಗಲೂ ಅಸ್ತಿತ್ವದಲ್ಲಿವೆ. ಅಲ್ಲದೇ ಕೆಂಟ್‌ನ ವೇಯಲ್ಲಿರುವ ಇಮ್ ಪೀರಿಯಲ್ ಕಾಲೇಜ್ ಬಳಸುತ್ತಿದ್ದ ಬೇಟೆ ನಾಯಿಗಳ ತಂಡವೊಂದನ್ನು 2001ರಲ್ಲಿ ಅನಿಮಲ್ ಲಿಬರೇಷನ್ ಫ್ರಂಟ್ ಕಳವುಮಾಡಿತು. ಶಾಲೆಗಳ ಹಾಗು ವಿಶ್ವವಿದ್ಯಾನಿಲಯಗಳ ಬೇಟೆನಾಯಿಗಳ ತಂಡಗಳನ್ನು ಎಟನ್, ಮಾರ್ಲಬರೋ, ವೇ, ರಾಡ್ಲೇ,ದಿ ರಾಯಲ್ ಅಗ್ರಿಕಲ್ಚರ್ ಕಾಲೇಜ್ ಹಾಗು ಆಕ್ಸ್ ಫರ್ಡ್‌ನ ಕ್ರಿಸ್ಟ್ ಚರ್ಚ್ ಮೊದಲಾದುವು ಈಗಲೂ ಹೊಂದಿವೆ.
ಬೀಗಲ್‌‌ಗಳನ್ನು ಹಿಮ ಮೊಲಗಳು, ಹತ್ತಿಬಾಲದ ಮೊಲಗಳು, ಆಟದ ಹಕ್ಕಿಗಳು, ಸಣ್ಣಜಾತಿಯ ಜಿಂಕೆ, ಕೆಂಪು ಜಿಂಕೆ, ಕಾಡುಬೆಕ್ಕು, ಹುಲ್ಲುಗಾವಲು ತೋಳ, ಕಾಡು ಹಂದಿ ಮತ್ತು ನರಿಗಳನ್ನೂ ಒಳಗೊಂಡಂತೆ ಅನೇಕ ಪ್ರಾಣಿಗಳನ್ನು ಬೇಟೆಯಾಡುವ ಆಟಗಳಲ್ಲಿ ಬಳಸಲಾಗುತ್ತದೆ. ಅಲ್ಲದೇ ಮುಂಗುಸಿಯಂತಹ ಮಾಂಸಹಾರಿ ಪ್ರಾಣಿಯನ್ನು ಬೇಟೆಯಾಡಲೂ ಬಳಸಲಾಗುತ್ತದೆ ಎಂಬುದು ದಾಖಲಾಗಿದೆ. ಈ ಸಂದರ್ಭಗಳಲ್ಲಿ, ಬೇಟೆಗಾರನ ಕೋವಿಗೆ ಬೇಟೆಯನ್ನು ಹುಡುಕಿ ತಂದು ಕೊಡುವ ಆಟದಲ್ಲಿ ಬೀಗಲ್‌ ಕೋವಿ ನಾಯಿಯಾಗಿ ಕಾರ್ಯ ನಿರ್ವಹಿಸುತ್ತದೆ.
ಸಂಪರ್ಕ ತಡೆ
ಬೀಗಲ್‌ಗಳನ್ನು ಯುನೈಟೆಡ್ ಸ್ಟೇಟ್ಸ್ ಡಿಪಾರ್ಟ್ ಮೆಂಟ್ ಆಫ್ ಅಗ್ರಿಕಲ್ಚರ್‌ನ ಬೀಗಲ್‌ ಬ್ರಿಗೇಡ್ ತಂಡದಲ್ಲಿ ಪತ್ತೇದಾರಿ ನಾಯಿಗಳಾಗಿ ಬಳಸಲಾಗುತ್ತದೆ. ಈ ನಾಯಿಗಳನ್ನು ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಕೊಂಡೊಯ್ಯುವ ಆಹಾರ ಪದಾರ್ಥಗಳನ್ನು ಪತ್ತೆ ಹಚ್ಚಲು ಬಳಸಲಾಗುತ್ತದೆ. ಹಲವು ತಳಿಗಳನ್ನು ಪರೀಕ್ಷಿಸಿದ ನಂತರ ಬೀಗಲ್‌ಗಳನ್ನು ಆರಿಸಲಾಯಿತು. ಏಕೆಂದರೆ ಅವು ಗಾತ್ರದಲ್ಲಿ ಚಿಕ್ಕದಾಗಿವೆ ಹಾಗು ನಾಯಿಗಳನ್ನು ಕಂಡರೆ ಹೆದರುವ ಜನರಿಗೆ ಹೆಚ್ಚು ಭಯವುಂಟು ಮಾಡುವುದಿಲ್ಲ. ಅಲ್ಲದೇ ನೋಡಿಕೊಳ್ಳುವುದು ಸುಲಭ ಹಾಗು ಬುದ್ಧಿವಂತ ನಾಯಿಗಳಾಗಿರುತ್ತವೆ, ಚೆನ್ನಾಗಿ ಕೆಲಸ ಮಾಡಲು ಯೋಗ್ಯವಾಗಿರುತ್ತವೆ. ಇವುಗಳನ್ನು ನ್ಯೂಜಿಲ್ಯಾಂಡ್‌ನ ಕೃಷಿ ಮತ್ತು ಅರಣ್ಯ ಇಲಾಖೆಯಲ್ಲಿ ,ಆಸ್ಟ್ರೇಲಿಯಾದ ಸಂಪರ್ಕ ತಡೆ ಮತ್ತು ತನಿಖಾ ಸೇವೆಯಲ್ಲಿ, ಹಾಗು ಕೆನಡಾ, ಜಪಾನ್ ಮತ್ತು ಪಿಪಲ್ಸ್ ರಿಪಬ್ಲಿಕ್ ಆಫ್ ಚೀನಾವನ್ನು ಒಳಗೊಂಡಂತೆ ಹಲವು ರಾಷ್ಟ್ರಗಳಲ್ಲಿ ಇದೇ ಉದ್ದೇಶಕ್ಕಾಗಿ ಬಳಸಲಾಗುತ್ತದೆ. ಸ್ಪೋಟಕಗಳನ್ನು ಪತ್ತೆ ಹಚ್ಚುವ ಕ್ರಿಯೆಯು ಹೆಚ್ಚಾಗಿ ಪ್ರಯಾಣಿಕರ ಸಾಮಾನಿನ ಮೇಲೆ ಹಾಗು ಸಾಮಾನನ್ನು ಹೊತ್ತಿರುವ ಸುತ್ತುಪಟ್ಟಿಯ ಮೇಲೆ ಹತ್ತುವ ಕಾರ್ಯಾಚರಣೆಯನ್ನು ಒಳಗೊಂಡಿರುವುದರಿಂದ ಇದಕ್ಕೆ ಚಿಕ್ಕ ಬೀಗಲ್‌ಗಳನ್ನು ಬಳಸಲು ಸಾಧ್ಯವಾಗದ ಕಾರಣ ದೊಡ್ಡ ತಳಿಗಳನ್ನು ಬಳಸಲಾಗುತ್ತದೆ.
ಪ್ರಯೋಗ
ಬೀಗಲ್‌ಗಳು ಅವುಗಳ ಗಾತ್ರದಿಂದ ಹಾಗು ಪ್ರತಿಭಟಿಸದ ವರ್ತನೆಯಿಂದ ಹೆಚ್ಚಾಗಿ ಪ್ರಯೋಗಕ್ಕೆ ಒಳಪಡುವಂತಹ ನಾಯಿಗಳ ತಳಿಗಳಾಗಿವೆ. UK ಯಲ್ಲಿ 2004ನೇ ಇಸವಿಯಲ್ಲಿ ಪ್ರಯೋಗದಲ್ಲಿ ಬಳಸಲಾದ ಒಟ್ಟು 8,018 ನಾಯಿಗಳಲ್ಲಿ 7,799 ನಾಯಿಗಳು ಬೀಗಲ್‌ಗಳಾಗಿದ್ದವು (97.3%). UKಯಲ್ಲಿ 1986ರಲ್ಲಿ ಬಳಕೆ ಬಂದ ಪ್ರಾಣಿಗಳ (ವೈಜ್ಞಾನಿಕ ವಿಧಾನಗಳು)ಕಾನೂನು, ಪ್ರೈಮೇಟ್, ಕುದುರೆಯಂಥಹ ಪ್ರಾಣಿ, ಬೆಕ್ಕುಗಳು ಹಾಗು ನಾಯಿಗಳಿಗೆ ವಿಶೇಷ ಪ್ರಾಧಾನ್ಯವನ್ನು ನೀಡಿತು. 2005ರಲ್ಲಿ ರಚನೆಗೊಂಡ ಪ್ರಾಣಿಗಳ ನಿರ್ವಾಹಣ ಸಮಿತಿಯು (ಕಾನೂನಿನಿಂದ ರಚಿಸಲ್ಪಟ್ಟದ್ದು), ಅತ್ಯಂತ ಹೆಚ್ಚು ಪ್ರತ್ಯೇಕ ಪ್ರಾಣಿಗಳನ್ನು ಒಳಗೊಂಡಿದ್ದರೂ, ಇಲಿಗಳ ಮೇಲೆ ಪ್ರಯೋಗ ಮಾಡುವುದನ್ನು ಒಪ್ಪಿಗೊಳ್ಳಬಹುದಾಗಿದೆ ಎಂಬ ನಿಯಮವನ್ನು ಮಾಡಿತು. 2005ರಲ್ಲಿ UKಯಲ್ಲಿ ಪ್ರಾಣಿಗಳ ಮೇಲೆ ಮಾಡಿದ ಒಟ್ಟು ಪ್ರಾಯೋಗಗಳಲ್ಲಿ 0.3% ಗಿಂತಲು ಕಡಿಮೆ ಪ್ರಾಯೋಗಗಳಲ್ಲಿ ಬೀಗಲ್‌ಗಳು ಪಾಲ್ಗೊಂಡಿದ್ದವು. ಆದರೆ ನಾಯಿಗಳ ಮೇಲೆ ಮಾಡಿದಂತಹ 7670 ಪ್ರಯೋಗಗಳಲ್ಲಿ 7406ರಲ್ಲಿ ಬೀಗಲ್‌ಗಳು (96.6%) ಪಾಲ್ಗೊಂಡಿದ್ದವು. ಬಹುಪಾಲು ನಾಯಿಗಳನ್ನು ಹರ್ಲ್ಯಾನ್‌ನಂತಹ ಕಂಪೆನಿಗಳು ನಿರ್ದಿಷ್ಟ ಉದ್ದೇಶಕ್ಕಾಗಿ ಬೆಳೆಸುತ್ತವೆ. UK ಯಲ್ಲಿ ಸಂಶೋಧನೆಗಾಗಿ ಪ್ರಾಣಿಗಳನ್ನು ಸಾಕುವಂತಹ ಕಂಪೆನಿಗಳು ಪ್ರಾಣಿಗಳ (ವೈಜ್ಞಾನಿಕ ವಿಧಾನಗಳು) ಕಾನೂನಿನಿಂದ ಪರವಾನಗಿಯನ್ನು ತೆಗೆದುಕೊಂಡಿರಬೇಕು.
ಯುರೋಪಿಯನ್ ಸಮುದಾಯದ ಸದಸ್ಯ ರಾಷ್ಟ್ರಗಳಲ್ಲಿ ಪ್ರಾಣಿಗಳ ಮೇಲೆ ಸೌಂದರ್ಯ ಉತ್ಪನ್ನಗಳ ಪ್ರಯೋಗವನ್ನು ನಿಷೇಧಿಸಲಾಗಿದೆ. ಆದರೂ ಫ್ರಾನ್ಸ್ ಈ ನಿಷೇಧವನ್ನು ವಿರೋಧಿಸುವುದರ ಜೊತೆಯಲ್ಲಿ ಅದನ್ನು ಮತ್ತೆ ಜಾರಿಗೆ ತರಲು ಪ್ರಯತ್ನಿಸಿತು. ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಇದಕ್ಕೆ ಅನುಮತಿ ದೊರೆಯಿತು. ಆದರೆ ಇತರ ವಿಧಾನಗಳಿಂದ ಸುರಕ್ಷತೆಯನ್ನು ಖಚಿತ ಪಡಿಸಿಕೊಳ್ಳುವವರೆಗೆ ಹಾಗು ಫುಡ್ ಆಂಡ್ ಡ್ರಗ್ ಅಡ್ಮಿನಿಸ್ಟ್ರೇಷನ್(FDA)ನಿಂದ ಪ್ರಯೋಗದ ಬಗೆಯನ್ನು ನಿರ್ಧರಿಸುವವರೆಗೂ ಇದು ಕಡ್ಡಾಯವಲ್ಲ. ಆಹಾರಕ್ಕೆ ಸೇರಿಸುವಂತಹ ಪದಾರ್ಥಗಳಲ್ಲಿರುವ ವಿಷತ್ವ, ಆಹಾರದ ಕಲ್ಮಶಕಾರಕವನ್ನು ಹಾಗು ಕೆಲವು ಔಷಧಿಗಳನ್ನು ಮತ್ತು ರಾಸಾಯನಿಕಗಳನ್ನು ಪರೀಕ್ಷಿಸುವಾಗ, ನೇರವಾಗಿ ಮನುಷ್ಯನ ಮೇಲೆ ಪ್ರಯೋಗ ಮಾಡುವುದರ ಬದಲಿಗೆ FDA ಬೀಗಲ್‌ಗಳನ್ನು ಮತ್ತು ಮರಿ-ಹಂದಿಗಳನ್ನು ಬಳಸಿಕೊಳ್ಳುತ್ತದೆ.
ಸಜೀವಚ್ಛೇಧನ-ವಿರೋಧಿ ಗುಂಪು, ಪ್ರಯೋಗಗಳಲ್ಲಿ ಪ್ರಾಣಿಗಳನ್ನು ಬಳಸುವುದನ್ನು ವಿರೋಧಿಸಿದೆ. 1997ರಲ್ಲಿ ಒಬ್ಬ ಸ್ವತಂತ್ರ ಪತ್ರಿಕೋದ್ಯಮಿಯು, UK ಯ ಹಂಟಿಂಗ್ ಡನ್ ಲೈಫ್ ಸೈನ್ಸಸ್‌ನಲ್ಲಿ ಬೀಗಲ್‌‌ಗಳನ್ನು ಕೋಲಿನಲ್ಲಿ ಹೊಡೆಯುತ್ತಿದ್ದುದನ್ನು ಹಾಗು ಅವುಗಳ ಮೇಲೆ ಅರಚುತ್ತಿದ್ದುದನ್ನು ರಹಸ್ಯವಾಗಿ ಚಿತ್ರೀಕರಿಸಿದನು. ಪ್ರಯೋಗಕ್ಕಾಗಿ ಬೀಗಲ್‌‌ಗಳನ್ನು ಬೆಳೆಸುವಂತಹ UK-ಮೂಲದ ಕಂಪನಿಯಾದ ಕನ್ ಸರ್ಟ್ ಕೆನೆಲ್ಸ್, ಪ್ರಾಣಿಗಳ ಹಕ್ಕುಗಳಿಗೆ ಸಂಬಂಧಿಸಿದ ಗುಂಪುಗಳು ಹೇರಿದ ಒತ್ತಡದಿಂದಾಗಿ 1997ರಲ್ಲಿ ಮುಚ್ಚಲ್ಪಟ್ಟಿತು.
ವೈದ್ಯಕೀಯ ಸಂಶೋಧನೆ
ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಬಳಸುವಂತಹ ನಾಯಿಗಳ ತಳಿಗಳನ್ನು ಖಚಿತಪಡಿಸಿಲ್ಲ (ಆದರೂ ಪ್ರಕಟಿಸಲಾದ ಸಂಶೋಧನ ಬರಹಗಳು ಬೀಗಲ್‌ಗಳನ್ನು ಚಿತ್ರಿಸಿವೆ). 1972ರಿಂದ 2004ರ ಅವಧಿಯಲ್ಲಿ ಪ್ರತಿವರ್ಷ ಪ್ರಾಣಿಗಳ ಮೇಲೆ ನಡೆಸುತ್ತಿದ್ದಂತಹ ಪ್ರಯೋಗಗಳ ಸಂಖ್ಯೆಯು ಮೂರನೇ ಎರಡು ಭಾಗದಷ್ಟು 195,157 ನಿಂದ 64,932 ರಷ್ಟು ಕಡಿಮೆಯಾಯಿತು. ಜಪಾನ್‌ನಲ್ಲಿ ಪ್ರಾಣಿಗಳ ಪ್ರಯೋಗಪರೀಕ್ಷೆಗಳ ಮೇಲಿರುವ ಕಾನೂನಿನ ಪ್ರಕಾರ, ಪ್ರಯೋಗಕ್ಕೆ ಬಳಸುವ ಪ್ರಾಣಿಗಳ ಸಂಖ್ಯೆ ಅಥವಾ ವಿಧಗಳನ್ನು ವರದಿಮಾಡುವ ಅಗತ್ಯವಿಲ್ಲ. ಅಲ್ಲದೇ ಫ್ರಾನ್ಸ್‌ನಲ್ಲಿ ಪ್ರಯೋಗಗಳ ಸೌಲಭ್ಯಗಳನ್ನು ತನಿಖೆಮಾಡುವವರಲ್ಲಿ ನಿಯಂತ್ರಿತ ವ್ಯವಸ್ಥೆಯು ಅವಶ್ಯಕವಾಗಿರಬೇಕಾಗುತ್ತದೆ.
ಬೀಗಲ್‌ಗಳನ್ನು ಹಲವಾರು ಸಂಶೋಧನ ವಿಧಾನಗಳಲ್ಲಿ ಬಳಸಲಾಗುತ್ತಿದೆ: ಮೂಲಭೂತ ಜೀವಿವಿಜ್ಞಾನದ ಸಂಶೋಧನೆ, ಅನ್ವಯಿಕ ಮಾನವ ಔಷಧಿ, ಅನ್ವಯಿಕ ಪಶುವೈದ್ಯದ ಔಷಧಿ, ಹಾಗು ಮನುಷ್ಯ, ಪ್ರಾಣಿಗಳು ಅಥವಾ ಪರಿಸರದ ಸಂರಕ್ಷಣೆ.
ಇತರ ಪಾತ್ರಗಳು
ಬೇಟೆಗಾಗಿ ಸಾಕಿದರೂ ಕೂಡ, ಬೀಗಲ್‌ಗಳು ಬಹುಮುಖ ಸಾಮರ್ಥ್ಯವುಳ್ಳವಾಗಿವೆ. ಅಲ್ಲದೇ ಇತ್ತೀಚಿನ ದಿನಗಳಲ್ಲಿ ಇತರ ಕಾರ್ಯಗಳಲ್ಲಿ ಉದಾಹರಣೆಗೆ ಪತ್ತೆಹಚ್ಚಲು, ಚಿಕಿತ್ಸೆಯಲ್ಲಿ ಹಾಗು ಸಾಕು ನಾಯಿಯಾಗಿ ಬಳಸಲಾಗುತ್ತದೆ. ಬೀಗಲ್‌ಗಳನ್ನು ಆಸ್ಟ್ರೇಲಿಯದಲ್ಲಿ ಗೆದ್ದಲನ್ನು ಪತ್ತೆ ಹಚ್ಚುವ ಮೂಸು ನಾಯಿಯಾಗಿ ಬಳಸಲಾಗುತ್ತದೆ. ಅಲ್ಲದೇ ಇವುಗಳನ್ನು ಮಾದಕ ದ್ರವ್ಯ ಹಾಗು ಸ್ಫೋಟಕಗಳನ್ನು ಪತ್ತೆಹಚ್ಚಲು ಬಳಸಲಾಗುತ್ತದೆ. ಅವುಗಳ ಉತ್ತಮ ವರ್ತನೆ ಹಾಗು ಪರಿಣಾಮಕಾರಿಯಲ್ಲದ ಆಕಾರದಿಂದ ಅವುಗಳನ್ನು ಪ್ರಾಣಿ ಚಿಕಿತ್ಸೆಯಲ್ಲಿ ಸತತವಾಗಿ ಬಳಸಲಾಗುತ್ತಿದೆ, ಅಂದರೆ ಆಸ್ಪತ್ರೆಗಳಲ್ಲಿ ವಯಸ್ಸಾದವರನ್ನು ಮತ್ತು ರೋಗಿಗಳನ್ನು ಭೇಟಿಮಾಡುವುದು. ಜೂನ್ 2006ರಲ್ಲಿ, ತರಬೇತಿ ಪಡೆದ ಬೀಗಲ್‌ ನಾಯಿಯೊಂದು ಮಾಲೀಕನ ಮೊಬೈಲ್‌ನಲ್ಲಿ ತುರ್ತು ಸಂಖ್ಯೆಗಳನ್ನು ಕರೆ ಮಾಡುವುದರ ಮೂಲಕ ಮಾಲೀಕನ ಜೀವವನ್ನು ಉಳಿಸಿ ಪ್ರಶಂಸೆಗೆ ಪಾತ್ರವಾಯಿತು. 2010ರಲ್ಲಿ ಉಂಟಾದ ಹೈತಿ ಭೂಕಂಪದ ಪರಿಣಾಮಗಳಲ್ಲಿ, ಬೀಗಲ್‌ ಕೊಲಂಬಿಯ ರಕ್ಷಣ ಪಡೆಯ ಜೊತೆಯಲ್ಲಿ ಹುಡುಕುವ ಮತ್ತು ರಕ್ಷಿಸುವ ಬೀಗಲ್ ನಾಯಿ ಮೋಂಟಾನ ಹೋಟೆಲ್‌ನ ಮಾಲೀಕನನ್ನು ಸ್ಥಳಾಂತರಿಸುವ ಮೂಲಕ ಪ್ರಶಂಸೆಯನ್ನು ಪಡೆಯಿತು. ಇವನು ಬಿದ್ದಹೋಗಿದ್ದ ಕಟ್ಟಡದ ಕೆಳಗೆ 100 ಗಂಟೆಗಳನ್ನು ಕಳೆದ ನಂತರ ಬೀಗಲ್‌ನಿಂದ ರಕ್ಷಿಸಲ್ಪಟ್ಟನು.
ಜನಪ್ರಿಯ ಸಂಸ್ಕೃತಿಯಲ್ಲಿ
ಬೀಗಲ್‌ಗಳನ್ನು ಸಮೂಹ ಮಾಧ್ಯಮ ವಲಯಗಳಲ್ಲೂ ಹೆಚ್ಚಾಗಿ ಚಿತ್ರಿಸಲಾಗಿದೆ. ಬರಹಗಾರರಾದ ವಿಲಿಯಂ ಶೇಕ್ ಸ್ಪಿಯರ್, ಜಾನ್ ವೆಬ್‌ಸ್ಟರ್, ಜಾನ್ ಡ್ರೈಡನ್, ಥಾಮಸ್ ಟೈಕೆಲ್, ಹೆನ್ರಿ ಫೀಲ್ಡಿಂಗ್ ಮತ್ತು ವಿಲಿಯಂ ಕೌಪರ್, ಹಾಗು  ಅಲೆಕ್ಸಾಂಡರ್ ಪೋಪ್‌ನ ಅನುವಾದಿತ ಕೃತಿಗಳಾದ ಹೋಮರ್,  ಇಲಿಯಡ್ ‌ನಲ್ಲಿ 19ನೇ ಶತಮಾನದ ಮೊದಲು ಇದ್ದಂತಹ ನಾಯಿಗಳ ಬಗ್ಗೆ ಉಲ್ಲೇಖವಿದೆ.
1950 ರಿಂದ ಪಿನಟ್ ‌ನ ಸ್ನೂಪಿ ಪಾತ್ರದ ಜೊತೆಯಲ್ಲಿ ("ಪ್ರಪಂಚದ ಅತ್ಯಂತ ಜನಪ್ರಿಯ ಬೀಗಲ್‌" ಆಗಿ ಚಿತ್ರಿಸಲಾಗಿದೆ ). ಗಾರ್ ಫೀಲ್ಡ್ ನ ಹಾಸ್ಯಭಾಗದ ಒಡಿಯೆ ಪಾತ್ರದ ಜೊತೆಯಲ್ಲಿ, ವಾಲ್ಟ್ ಡಿಸ್ನಿ ಬೀಗಲ್‌ ಬಾಯ್ಸ್ ಮತ್ತು ಬೀಗಲ್  ಬೀಗಲ್‌, ಹನ್ನ-ಬಾರ್ಬರ ಗ್ರೇಪ್ ಅಪೆ ಪ್ರದರ್ಶನಗಳ ಅವಿರತ ಯಶಸ್ಸಿನ ಮೂಲಕ ಬೀಗಲ್‌ಗಳು ಹಾಸ್ಯ ಭಾಗಗಳಲ್ಲಿ ಹಾಗು ಆನಿಮೇಟೆಡ್ ಕಾರ್ಟುನ್ಸ್ಗಳಲ್ಲಿ ಕಂಡುಬಂದಿವೆ.
ಅವುಗಳು ಅನೇಕ ಚಲನಚಿತ್ರಗಳಲ್ಲೂ ಕಂಡುಬಂದಿವೆ. ಕ್ಯಾಟ್ಸ್ ಮತ್ತು ಡಾಗ್ಸ್ ಚಲನಚಿತ್ರದ ಪ್ರಮುಖ ಪಾತ್ರದಲ್ಲಿ ಹಾಗು ಫಿಲಿಸ್ ರೆನಾಲ್ಡ್ಸ್ ನೇಯ್ಲರ್‌ನ  ಶಿಲೊ  ಪುಸ್ತಕದಲ್ಲಿ ಶೀರ್ಷಿಕೆ ಪಾತ್ರದಲ್ಲಿ ಮತ್ತು ಅಂಡರ್ ಡಾಗ್ ‌ನ ನೇರ-ಕಾರ್ಯ ಆವೃತ್ತಿಯಲ್ಲಿ ಕಂಡುಬಂದಿವೆ. ಅವುಗಳು ಆಡಿಷನ್, ದಿ ಮಾನ್ ಸ್ಟರ್ ಸ್ಕ್ವಾಡ್ ಮತ್ತು  ದಿ ರಾಯಲ್ ಟೆನೆನ್ ಬೌಮ್ಸ್  ಚಲನಚಿತ್ರಗಳನ್ನು ಒಳಗೊಂಡಂತೆ ಅನೇಕ ಚಲನಚಿತ್ರಗಳಲ್ಲಿ ಪೋಷಕ ಪಾತ್ರವನ್ನು ನಿರ್ವಹಿಸಿವೆ. ಅಲ್ಲದೇ ದೂರದರ್ಶನದಲ್ಲಿ Star Trek: Enterprise, ಈಸ್ಟ್ ಎಂಡರ್ಸ್ , ದಿ ವಂಡರ್ ಇಯರ್ , ಮತ್ತು ಟು ದಿ ಮ್ಯಾನಾರ್ ಬಾರ್ನ್ ಇತರರ ಜೊತೆಯಲ್ಲಿಯೂ ಕಾಣಿಸಿಕೊಂಡಿವೆ.
ಬ್ಯಾರಿ ಮ್ಯಾನಿಲೊನ ಎರಡು ಬೀಗಲ್‌ಗಳಲ್ಲಿ ಒಂದಾದ ಬೀಗಲ್ ಅವನ ಅನೇಕ ಆಲ್ಬಂ ಮುಖಪುಟದಲ್ಲಿ ಕಾಣಿಸಿಕೊಂಡಿದೆ. US ನ ಮಾಜಿ ಅಧ್ಯಕ್ಷ ಲಿಂಡನ್ ಬೈನ್ಸ್ ಜಾನ್ ಸನ್ ಅನೇಕ ಬೀಗಲ್‌ಗಳನ್ನು ಹೊಂದಿದ್ದನು. ವೈಟ್ ಹೌಸ್ ಮೈದಾನದಲ್ಲಿ ಏರ್ಪಡಿಸಲಾಗಿದ್ದ ಅಧಿಕೃತ ಸ್ವಾಗತ ಕಾರ್ಯಕ್ರಮದಲ್ಲಿ ಅವನು ಒಂದು ಬೀಗಲ್ಅನ್ನು ಎತ್ತಿಕೊಂಡ ಕಾರಣ ಬೊಬ್ಬೆಗೆ ಕಾರಣವಾಯಿತು.
ಚಾಲ್ಸ್ ಡಾರ್ವಿನ್ನ ಪ್ರವಾಸ ಪುಸ್ತಕ ದಿ ವಯೇಜ್ ಆಫ್ ದಿ ಬೀಗಲ್‌ ‌ಗೆ ವಿಷಯವನ್ನು ಒದಗಿಸಿದ ಮತ್ತು ಆನ್ ದ ಒರಿಜಿನ್ ಆಫ್ ಸ್ಪೀಸೀಸ್‌ ಗೆ ಸ್ಫೂರ್ತಿಯನ್ನು ನೀಡಿದ ಅವನು ಪ್ರಯಾಣ ಮಾಡಿದಂತಹ ಹಡಗಿಗೆ ಬೀಗಲ್‌ನ ತಳಿಯ ನಂತರ HMS ಬೀಗಲ್‌ ಎಂಬ ಹೆಸರಿಸಿಡಲಾಯಿತು. ಅಲ್ಲದೆ ಇದರ ಹೆಸರನ್ನು ಮಾರ್ಟಿಯನ್‌‌ನ ಬೀಗಲ್‌ 2 ಎಂಬ ಗೃಹನೌಕೆಗೂ ನೀಡಲಾಯಿತು.
ಟಿಪ್ಪಣಿಗಳು
a  ಈ ಲೇಖನದಲ್ಲಿ  "ಬೀಗಲ್‌" (ದೊಡ್ಡಕ್ಷರ B ಯ ಜೊತೆಯಲ್ಲಿ) ಅನ್ನು ಇತರ ಬೀಗಲ್‌-ವಿಧದ ನಾಯಿಗಳನ್ನು ಆಧುನಿಕ ತಳಿಗಳೊಡನೆ ವಿಂಗಂಡಿಸಲು ಬಳಸಲಾಯಿತು.
B  ದಕ್ಷಿಣ ಪ್ರದೇಶದ ನಾಯಿಗಳು ಬ್ರಿಟಿಷ್ ಐಸ್ ಲೆಸ್ ನ ಪ್ರಾಣಿಗಳಾಗಿರಬಹುದು,ಹಾಗು ಪ್ರಾಚೀನ ಬ್ರಿಟನನ್ನರು ಇವುಗಳನ್ನು ಬೇಟೆಗೆ ಬಳಸುತ್ತಿದ್ದರಬಹುದು.
C ಹರ್ಟ್ಸ್ ಈ ಕೆಳಗಿನ ಪ್ರಶ್ನೆಗಳನ್ನು 96 ಜನತಜ್ಞರ ತಂಡದ ಮುಂದಿಟ್ಟನು, ಇದರಲ್ಲಿ ಅರ್ಧ ಜನ  ಪಶುವೈದ್ಯರಾಗಿದ್ದರು  ಹಾಗು ಉಳಿದ ಅರ್ಧಜನ  ನಾಯಿ ನಿಷ್ಠತೆಯನ್ನು ಪರೀಕ್ಷಿಸುವ ತೀರ್ಪುಗಾರರು:
D  ಕೆಳಗೆ ಕೊಟ್ಟಿರುವ ಲೇಖಕರ ಬರವಣಿಗೆಯಲ್ಲಿ ತೆಗೆದುಕೊಳ್ಳಲಾದ ನಿರ್ದಿಷ್ಟ ಉಲ್ಲೇಖಗಳು: ಶೇಕ್ ಸ್ಪಿಯರ್: "ಸರ್ ಟಾಬಿ ಬೆಲ್ಚ್ : ಶಿ ಈಸ್ ಬೀಗಲ್‌, ನಿಜವಾದ-ತಳಿ, ಹಾಗು ನನ್ನನ್ನು ಗೌರವಿಸುವವಳು: ವಾಟ್ ಓ' ದೆಟ್?" ಟ್ವೆಲ್ತ್ ನೈಟ್ (c.1600) ಅಂಕ II ದೃಶ್ಯ III ವೆಬ್ ಸ್ಟರ್: "ಮಿಸ್ಟ್ರೆಸ್ಸ್ ಟೆನ್ ಟರ್ ಹುಕ್: ಯು ಆರ್ ಅ ಸ್ವೀಟ್ ಬೀಗಲ್‌"   ವೆಸ್ಟ್ ವಾರ್ಡ್ ಹೊ (1607) ಅಂಕ III ಸೀನ್ IV:2  ' ''' ಡ್ರೈಡೆನ್: "ದಿ ರೆಸ್ಟ್ ಇನ್ ಶೇಪ್ ಅ ಬೀಗಲ್‌'ಸ್ ವೆಲ್ಪ್ ತ್ರೂ ಔಟ್, ವಿತ್ ಬ್ರಾಡರ್ ಫೋರ್ ಹೆಡ್ ಅಂಡ್ ಅ ಶಾರ್ಪರ್ ಸ್ನೌಟ್" ದಿ ಕಾಕ್ ಅಂಡ್ ದಿ ಫಾಕ್ಸ್, ಎಂಡ್ ಅಗೇನ್: "ಅಬೌಟ್ ಹರ್ ಫೀಟ್ ವರ್ ಲಿಟ್ಟಲ್ ಬೀಗಲ್ಲ್ಸ್ ಸೀನ್" ಇನ್ ಪಾಲಮಾನ್ ಅಂಡ್ ಅರ್ಸೈಟ್ ಬೋತ್ ಫ್ರಮ್ ಫ್ಯಾಬಲ್ಸ್, ಏನ್ ಷ್ಯಂಟ್ ಅಂಡ್ ಮಾಡರ್ನ್  (1700) ಟಿಕ್ ಕೆಲ್: "ಹಿಯರ್ ಲೆಟ್ ಮಿ ಟ್ರೇಸ್ ಬಿನೀತ್ ದಿ ಪರ್ಪಲ್ಡ್ ಮಾರ್ನ್, ದಿ ಡೀಪ್-ಮೌತ್'ಡ್ ಬೀಗಲ್‌, ಅಂಡ್ ದಿ ಸ್ಪ್ರೈಟ್ಲಿ ಹಾರ್ನ್" ಟು a ಲೇಡಿ ಬಿಫೋರ್ ಮ್ಯಾರೇಜ್ (ಮರಣದ ನಂತರ ೧೭೪೯ ರಲ್ಲಿ ಪ್ರಕಟಿಸಲಾಯಿತು) ಫೀಲ್ಡಿಂಗ್: "'ವಾಟ್ ದ ಡೆವಿಲ್ ವುಡ್ ಯು ಹ್ಯಾವ್ ಮಿ ಡು?' ಕ್ರೈಸ್ ದಿ ಸ್ಕ್ವೇಯರ್, ಟರ್ನಿಂಗ್ ಟು ಬ್ಲಿಫಿಲ್, 'ಐ ಕ್ಯಾನ್ ನೊ ಮೋರ್ ಟರ್ನ್ ಹರ್, ದ್ಯಾನ್ ಅ ಬೀಗಲ್‌ ಕ್ಯಾನ್ ಟರ್ನ್ ಆನ್ ಓಲ್ಡ್ ಹೇರ್.'" ದಿ ಹಿಸ್ಟ್ರಿ ಆಫ್ ಟಾಮ್ ಜೊನ್ಸ್ ,ಎ ಫೌಂಡ್ಲಿಂಗ್ (1749) ಚಾಪ್ಟರ್7. ಕೌಪರ್: "ಅತ್ಯತ್ತಮ ಬೆನ್ನುಟ್ಟುವ ಸಾಮರ್ಥ್ಯ,ದಾಪುಗಾಲಿನ ಬಲ, ಇದು ನಿಜವಾದ ಬೀಗಲ್ ನ ವಾಸನೆ ನಾಯಿಯ ಗುಣವಾಗಿದೆ"ದಿ ಪ್ರೊಗ್ರೆಸ್ ಆಫ್ ಎರರ್  (1782) ಪೋಪ್: "ಹೀಗೆ ಉತ್ತಮವಾಗಿ ಅಭಿವೃದ್ಧಿಪಡಿಸಿದ ಈ ತಳಿಯು ಉತ್ತಮ ಕಾರ್ಯಚಟುವಟಿಕೆಯ ಮತ್ತು ಚುರುಕಿನ ನಡಿಗೆಗೆ ಹೆಸರಾಗಿದೆ"ದಿ ಇಲಿಯದ್ ಆಫ್ ಹೊಮರ್  (1715–20) ಬುಕ್ XV:697–8
ಬಾಹ್ಯಕೊಂಡಿಗಳು
ವರ್ಗ:ಡಾಗ್ ಬ್ರೀಡ್ಸ್ ವರ್ಗ:ಸೆಂಟ್ ಹೌಂಡ್ಸ್ ವರ್ಗ:ಯುನೈಟೆಡ್ ಕಿಂಗ್ಡಮ್ ನ ಮೂಲದಿಂದ ಬಂದ ನಾಯಿ ತಳಿಗಳು
ಕಪ್ಪು ಪೆಟ್ಟಿಗೆ (ಬ್ಲ್ಯಾಕ್ ಬಾಕ್ಸ್)
ಕಪ್ಪು ಪೆಟ್ಟಿಗೆ
‘ಬ್ಲ್ಯಾಕ್ ಬಾಕ್ಸ್’ ಉಪಕರವನ್ನು ಸಂಶೋಧನೆ ಮಾಡಿದವರು ಆಸ್ಟ್ರೇಲಿಯಾದ ಡೇವಿಡ್ ವಾರೆನ್. ೧೯೫೩ರಲ್ಲಿ ವಿಶ್ವದ ಮೊತ್ತ ಮೊದಲ ವಾಣಿಜ್ಯ ಉದ್ದೇಶಿತ ಜೆಟ್ ‘ಕಾಮೆಟ್’ ವಿಮಾನ ಅಪಘಾತಕ್ಕೀಡಾದ ಸಂದರ್ಭದಲ್ಲಿ ವಾರೆನ್‌ ಮನದಲ್ಲಿ ಬ್ಲ್ಯಾಕ್ ಬಾಕ್ಸ್ ಸಂಶೋಧನೆ ಬಗ್ಗೆ ಯೋಚನೆ ಹೊಳೆಯಿತು. ತನಿಖೆಯ ಹಂತದಲ್ಲಿ ಇದರ ಧ್ವನಿ ಮತ್ತು ಇತರ ಮಹತ್ವದ ಅಂಶಗಳ ದಾಖಲಾತಿ ಇದ್ದರೆ ನಿಖರ ತನಿಖೆ ನಡೆಸಲು ಸಾಧ್ಯ ಎಂಬುದನ್ನು ಮನಗಂಡ ಅವರು ಉಪಕರಣವೊಂದರ ಅಭಿವೃದ್ಧಿಗೆ ಮುಂದಾದರು . ಆರಂಭದಲ್ಲಿ ಅವರ ಯೋಜನೆಗಳಿಗೆ ಹಲವು ತೊಡಕುಗಳು ಎದುರಾದರೂ ಹಿಂದೆಸರಿಯದ ಡೇವಿಡ್ ೧೯೫೬ರಲ್ಲಿ ಪ್ರಯೋಗಾರ್ಥ ಕಪ್ಪು ಪೆಟ್ಟಿಗೆಯನ್ನು ರಚಿಸಿದರು. ನಂತರ ಇದನ್ನು ಆಸ್ಟ್ರೇಲಿಯಾ ಸರಕಾರ ಕಡ್ಡಾಯಗೊಳಿಸಿತು. ವಿಶ್ವ ವಿಮಾನಯಾನದ ಸುರಕ್ಷತೆಗೆ ಡೇವಿಡ್ ವಾರೆನ್ ಸಂಶೋಧನೆ ವಿಶ್ವಕ್ಕೆ ನೀಡಿದ ಪ್ರಮುಖ ಕೊಡುಗೆಯಾಗಿದೆ.
ಬ್ಲ್ಯಾಕ್ ಬಾಕ್ಸ್ (ಕಪ್ಪು ಪೆಟ್ಟಿಗೆ) ಉಪಕರಣದಲ್ಲಿ ಎರಡು ಪ್ರಮುಖ ಭಾಗಗಳಿವೆ. ಒಂದು ‘ಡಿಜಿಟಲ್ ಕಾಕ್‌ಪಿಟ್ ವಾಯ್ಸ್ ರೆಕಾರ್ಡರ್’. ಇನ್ನೊಂದು ‘ಫ್ಲೈಟ್ ಡಾಟಾ ರೆಕಾರ್ಡರ್’. ಇದರ ಪೈಕಿ ಡಿಜಿಟಲ್ ಕಾಕ್‌ಪಿಟ್ ವಾಯ್ಸ್ ರೆಕಾರ್ಡರ್ ಎಂಬ ಉಪಕರಣ ಡಿಜಿಟಲ್ ಆಗಿ ಕಾಕ್‌ಪಿಟ್‌ನೊಳಗೆ ನಡೆಸಿದ ಎಲ್ಲ ಸಂಭಾಷಣೆಗಳನ್ನೂ ದಾಖಲಿಸುತ್ತದೆ. ಅವಘಢಗಳ ಸಂದರ್ಭ ಹಾಗೂ ಮೊದಲು ಪೈಲಟ್‌ಗಳ ಧ್ವನಿ ರೆಕಾರ್ಡ್ ಆಗಿರುತ್ತದೆ. ಹಾಗಾಗಿ ಇದು ಯಾವುದೇ ವಿಮಾನ ದುರಂತವಾದರೂ, ಅದು ಹೇಗಾಯಿತೆಂದು ಮಾಹಿತಿ ನೀಡುವಲ್ಲಿ ಪ್ರಮುಖ ಪಾತ್ರ ವಹಿಸುವ ಉಪಕರಣವಾಗಿ ಮಹತ್ವ ಪಡೆದಿದೆ.
ಆದರೆ ಈ ಬ್ಲ್ಯಾಕ್ ಬಾಕ್ಸಿನ ಮತ್ತೊಂದು ಭಾಗವಾದ ಫ್ಲೈಟ್ ಡಾಟಾ ರೆಕಾರ್ಡರ್ ಕೂಡಾ ಮಹತ್ವವಾಗಿದ್ದು, ಇದು ವಿಮಾನದ ವೇಗೋತ್ಕರ್ಷ, ಎಂಜಿನ್, ಗಾಳಿಯ ವೇಗ, ವಿಮಾನವಿದ್ದ ಎತ್ತರ, ರಾಡಾರ್ ಇರುವ ಸ್ಥಳ ಸೇರಿದಂತೆ ಹಲವು ಮಾಹಿತಿಗಳನ್ನು ನೀಡುತ್ತದೆ. ಇವೆಲ್ಲ ಮಾಹಿತಿಗಳ ಮೂಲಕ ವಿಮಾನ ದುರಂತಕ್ಕೆ ಕಾರಣವನ್ನು ತಜ್ಞರು ಪತ್ತೆ ಮಾಡುತ್ತಾರೆ. ಈ ಕಪ್ಪು ಪೆಟ್ಟಿಗೆ ಶೂ ಬಾಕ್ಸ್‌ನಷ್ಟು ದೊಡ್ಡದಿದ್ದು, ಇದರ ಹೊರಕವಚ ಪ್ರತಿಫಲಿಸುವ ಸಾಮರ್ಥ್ಯವನ್ನು ಹೊಂದಿದೆ. ಹೊರಕವಚ ಸ್ಟೀಲ್‌‌ನಿಂದ ಆವೃತವಾಗಿದೆ. ಈ ಪೆಟ್ಟಿಗೆ ಯಾವುದೇ ಉಷ್ಣತೆಯನ್ನೂ ತಾಳಿಕೊಳ್ಳುವ ಸಾಮರ್ಥ್ಯ ಹೊಂದಿದ್ದು, ನೀರಿನಲ್ಲಿ ಮುಳುಗಿದರೂ ತನ್ನೊಳಗೆ ಹೊಂದಿರುವ ಯಾವುದೇ ಮಾಹಿತಿಗಳನ್ನು ಕಳೆದುಕೊಳ್ಳುವುದಿಲ್ಲ ಹಾಗೂ ನಾಶವಾಗುವುದಿಲ್ಲ. ಯಾವುದೇ ವಿಮಾನ ದುರಂತದ ಸಂದರ್ಭದಲ್ಲಿಯೂ ಅತೀ ಕಡಿಮೆ ಹಾನಿಯಾಗುವ ಪ್ರದೇಶ ಎಂದರೆ ವಿಮಾನದ ಬಾಲವಾಗಿದೆ. ಆದ್ದರಿಂದ ಈ ಉಪಕರಣವನ್ನು ಬಾಲದ ಸಮೀಪ ಅತ್ಯಂತ ಭದ್ರವಾಗಿ ಆಳವಡಿಸಲಾಗುತ್ತದೆ. ಬಹಳಷ್ಟು ಅವಘಡಗಳಲ್ಲಿ ಕಪ್ಪು ಪೆಟ್ಟಿಗೆಯ ಹೊರಭಾಗವೆಲ್ಲ ಜರ್ಜರಿತವಾಗಿ ಮೆಮೋರಿ ಯುನಿಟ್ ಮಾತ್ರ ಲಭ್ಯವಾಗುತ್ತದೆ. ೨೦ ಸಾವಿರ ಅಡಿ ಸಮುದ್ರದ ತಳಭಾಗದಲ್ಲೂ ೨೪ ಗಂಟೆಯವರೆಗೆ ಸುಸ್ಥಿತಿಯಲ್ಲಿರುವಂತೆ `ಕಪ್ಪು ಪೆಟ್ಟಿಗೆ’ ತಯಾರಿಸಲಾಗುತ್ತದೆ. ವಿಮಾನದ ಎಂಜಿನಿಗೆ ಜೋಡಿಸಲಾದ ಜನರೇಟರ್ನಿಂದ ಕಪ್ಪು ಪೆಟ್ಟಿಗೆ ಚಾರ್ಜ್ ಆಗುತ್ತದೆ. ವಿಮಾನದ ಗಾತ್ರ ಆಧರಿಸಿ ವೋಲ್ಟೇಜ್ ನಿರ್ಧಾರ. ಅಪಘಾತ ಸಂಭವಿಸುವುದಕ್ಕೆ ಮೊದಲೇ ವಿಮಾನದಲ್ಲಿ ವಿದ್ಯುತ್ ಸೌಲಭ್ಯ ನಿಂತು ಹೋಗಿದ್ದರೆ, ಕೊನೆಕ್ಷಣದ ರೆಕಾರ್ಡಿಂಗ್ ಇಲ್ಲವಾಗುತ್ತದೆ.
ವಿಮಾನ ಅಪಘಾತ ಸಂಭವಿಸಿದ ನಂತರ ಕಪ್ಪು ಪೆಟ್ಟಿಗೆ ಸಿಕ್ಕರೆ ವಿಮಾನ ಅಪಘಾತಕ್ಕೆ ಕಾರಣಗಳನ್ನು ಪತ್ತೆಹಚ್ಚಬಹುದು. ಭಾರತದಲ್ಲಿ ಎಲ್ಲಿಯೇ ವಿಮಾನ ಅಪಘಾತ ಸಂಭವಿಸಿದರೂ, ಮೊದಲು ಕಪ್ಪುಪೆಟ್ಟಿಗೆಯನ್ನು ಪಡೆದ ಮೇಲೆ ಅದನ್ನು ಸಿವಿಲ್ ಏವಿಯೇಷನ್‌ನ ಪ್ರಮುಖ ಕಚೇರಿಯಿರುವ ದೆಹಲಿಗೆ ರವಾನಿಸಲಾಗುತ್ತದೆ. ಅಲ್ಲಿಯೂ ಯಾವುದಾದರೂ ಕಾರಣದಿಂದ ಮಾಹಿತಿ ಪಡೆಯಲು ಸಾಧ್ಯವಾಗದೆ ಇದ್ದರೆ, ಕಪ್ಪುಪೆಟ್ಟಿಗೆಯನ್ನು ವಿಮಾನ ತಯಾರಾದ ಸಂಸ್ಥೆಗೆ ರವಾನಿಸಿ ಅಲ್ಲಿಂದ ಮಾಹಿತಿ ಪಡೆದುಕೊಳ್ಳುವ ಕೆಲಸವನ್ನೂ ಮಾಡಲಾಗುತ್ತದೆ.
ಕಪ್ಪು ಪೆಟ್ಟಿಗೆ ಉಪಕರಣಕ್ಕೆ ಹೆಸರು ಕಪ್ಪುಪೆಟ್ಟಿಗೆ ಎಂದಾದರೂ ಇದು ಕಪ್ಪು ಬಣ್ಣದ ಪೆಟ್ಟಿಗೆಯಲ್ಲ. ಕಡು ಕಿತ್ತಳೆ ಕೇಸರಿ ಬಣ್ಣವನ್ನು ಹೊಂದಿರುತ್ತದೆ.ಕಿತ್ತಳೆ ಬಣ್ಣದ ಈ ಪೆಟ್ಟಿಗೆಗೆ ಕಪ್ಪು ಪೆಟ್ಟಿಗೆ ಎಂಬ ಹೆಸರಿಡಲು ಕಾರಣವಾದರೂ ಏನು ಎಂಬ ಸಂಶಯ ಹುಟ್ಟದೇ ಇರಲಾರದು.ವಾಸ್ತವದಲ್ಲಿ ಇದು ಕಿತ್ತಳೆ ಬಣ್ಣ ಹಾಗೂ ಹೊಳೆಯುವ ಬಿಳಿ ಪಟ್ಟಿ ಹೊಂದಿರುತ್ತದೆ. ಅವಶೇಷಗಳಲ್ಲಿ ಸುಲಭವಾಗಿ ಗುರುತಿಗೆ ಸಿಗಲಿ ಎಂಬ ಉದ್ದೇಶದಿಂದ ಈ ಬಣ್ಣ, ವಿಮಾನಾಪಘಾತವಾದಾಗ ಹೊರಹೊಮ್ಮುವ ಕಪ್ಪುಹೊಗೆಗೆ ಸಾಂಕೇತಿಕವಾಗಿ ಈ ಹೆಸರು ಬಂದಿದೆ ಎಂಬುದು ಕೆಲವರ ಅಭಿಪ್ರಾಯ, ದುರಂತವಾದ ಸಂದರ್ಭದಲ್ಲಿ ಈ ಪೆಟ್ಟಿಗೆಯ ಮೂಲಕ ಮಾಹಿತಿ ಪಡೆಯುವ ಕಾರಣ ಇದನ್ನು 'ಬ್ಲ್ಯಾಕ್ ಬಾಕ್ಸ್' ಎನ್ನುತ್ತಾರೆ. ಹಾಗಾಗಿ ಪೆಟ್ಟಿಗೆಯ ಬಣ್ಣ ಯಾವುದಾದರೂ, ದುರಂತದ ರಹಸ್ಯವನ್ನು ಅಡಗಿಸಿಟ್ಟ ಪೆಟ್ಟಿಗೆಯಾಗಿರುವ ಮೂಲಕ ಅದು ತನ್ನ ನಿಜ ಬಣ್ಣಕ್ಕಿಂತಲೂ ಭಾವನಾತ್ಮಕವಾಗಿ 'ಕಪ್ಪು ಪೆಟ್ಟಿಗೆಯಾಗಿಯೇ ಕಾಡುತ್ತದೆ."ನಮನ"
ವರ್ಗ:ವಿಮಾನಗಳು
ಶ್ರೀ ಪದ್ಮನಾಭ ತೀರ್ಥರು
ಶ್ರೀ ಮಧ್ವಾಚಾರ್ಯರ ಶಿಷ್ಯರಲ್ಲಿ ಪ್ರಮುಖರು ಶ್ರೀ ಪದ್ಮನಾಭತೀರ್ಥರು. ಇವರ ಪೂರ್ವಾಶ್ರಮ ಹೆಸರು ಶೋಭನ ಭಟ್ಟ. ಸ್ಥಳ ಗೋದಾವರಿ ನದಿ ತೀರ ಪೈಠಣ ಗ್ರಾಮ
ಶ್ರೀ ಪದ್ಮನಾಭತೀರ್ಥರು
ಶ್ರೀ ಶ್ರೀಪದ್ಮನಾಭತೀರ್ಥರು ಪೂರ್ವಾಶ್ರಮದಲ್ಲಿ ಗೋದಾವರಿ ತೀರದ ಹೆಸರಾಂತ ಪಾಂಡುರಂಗಿ ಮನೆತನದ ಬ್ರಾಹ್ಮಣರು ಶೋಭನಭಟ್ಟರು ಎಂದು ಪ್ರಸಿದ್ಧರಾಗಿದ್ದರು. ಇವರನ್ನು ನಾರಾಯಣಪಂಡಿತಾಚಾರ್ಯರು ಮಧ್ವಾಚಾರ್ಯರ ಜೀವನ ಚರಿತ್ರೆ ಗ್ರಂಥ ಶ್ರೀಸುಮಧ್ವವಿಜಯದಲ್ಲಿ "ವಿದ್ವತ್ತಿಮಿಂಗಿಲ" ಎಂದು ಹೊಗಳಿದ್ದಾರೆ. ಭರತಖಂಡದ ಮಧ್ಯಭಾಗ ಗೋದಾವರಿ ನದಿ ತೀರದ ಒಂದು ನಗರ, ಪ್ರತಿವರ್ಷದಂತೆ ಅಲ್ಲಿ ಭಾರತೀಯ ಸಮಸ್ತ ತತ್ವಜ್ಞಾನಗಳ ಸಮ್ಮೇಳನ, ಎಲ್ಲ ಮತಗಳ ಪಂಡಿತರು ತಮ್ಮ ತಮ್ಮ ಮತಗಳನ್ನು ಅಲ್ಲಿ ಮಂಡಿಸಿ, ವಾಕ್ಯಾರ್ಥ ಮಾಡಬೇಕು, ಗೆದ್ದವರಿಗೆ ಅಭೂತಪೂರ್ವ ಸನ್ಮಾನ. ಇಂತಹ ಸಭೆಯ ಆಯೋಜಕರು ಶ್ರೀ ಶೋಭನ ಭಟ್ಟರು ವಿದ್ವಾಂಸರು, ಪ್ರಕಾಂಡ ಪಂಡಿತರು, ಶ್ರೀ ಮಧ್ವಾಚಾರ್ಯರು ತಮ್ಮ ಬದ್ರಿ ಯಾತ್ರೆ ಮುಗಿಸಿಕೊಂಡು ಸಭೆಗೆ ಆಮಂತ್ರಣವಿರುವ ನಿಮಿತ್ತ ಸರಿಯಾದ ಸಮಯಕ್ಕೆ ಆ ನಗರಕ್ಕೆ ಪ್ರವೇಶ ಮಾಡಿದರು. ಅವರೊಂದಿಗೆ ಶೋಭನ ಭಟ್ಟರದು ಸುಮಾರು ದಿನಗಳವರೆಗೆ ವಾದ ನಡೆಯಿತು. ಕಡೆಗೆ ಮಧ್ವ ಮತಕ್ಕೆ ಶರಣಾಗಿ ಮಧ್ವಾಚಾರ್ಯರ ಶಿಷ್ಯರಾದರು, ಶೋಭನ ಭಟ್ಟರು ಅವರಿಂದಲೇ ಸನ್ಯಾಸ ಸ್ವೀಕರಿಸಿ ಶ್ರೀಪದ್ಮನಾಭತೀರ್ಥರಾದರು. ಶ್ರೀಮಧ್ವಾಚಾರ್ಯರ ಬ್ರಹ್ಮಸೂತ್ರಭಾಷ್ಯಕ್ಕೆ ಸತ್ತರ್ಕದೀಪಾವಲಿ, ಅನುವ್ಯಾಖ್ಯಾನಕ್ಕೆ ಸನ್ಯಾಯರತ್ನಾವಲಿ, ಖಂಡನತ್ರಯಗಳಿಗೆ ಟೀಕೆ, ಗೀತಾಭಾಷ್ಯ ಹಾಗೂ ಗೀತಾತಾತ್ಪರ್ಯಗಳಿಗೆ ಟೀಕೆ, ತತ್ವದ್ಯೋತ ತತ್ವನಿರ್ಣಯ ತತ್ವಸಂಖ್ಯಾನ ಕರ್ಮನಿರ್ಣಯಗಳಿಗೆ ಟೀಕೆ, ಹೀಗೆ ಶ್ರೀಮಧ್ವಾಚಾರ್ಯರ ಅನೇಕ ಗ್ರಂಥಗಳಿಗೆ ಟೀಕೆಯನ್ನು ಬರೆದ ಮಹಾನುಭಾವರು ಶ್ರೀ ಪದ್ಮನಾಭತೀರ್ಥರು. ಶ್ರೀಮಧ್ವಾಚಾರ್ಯರ ದ್ವೈತ ಸಿದ್ಧಾಂತದಲ್ಲಿ ಮೋಕ್ಷಾದಿ ಪುರುಷಾರ್ಥಗಳು ಎಂದು ಗಟ್ಟಿಯಾಗಿ ನಂಬಿದರು ಇವರು. ಸ್ವಯಂ ಶ್ರೀಮಧ್ವಾಚಾರ್ಯರಿಂದ ನೇರವಾಗಿ ಸರ್ವ ಶಾಸ್ತ್ರಗಳನ್ನು ಓದುವ ಸೌಭಾಗ್ಯ ಪಡೆದರು. ಶ್ರೀಮಧ್ವಾಚಾರ್ಯರು ಎಂಭತ್ತು ವರ್ಷಗಳ ಕಾಲ ನಿರಂತರ ಪೂಜಿಸಿದ ಶ್ರೀ ದಿಗ್ವಿಜಯರಾಮ ದೇವರನ್ನು  ದೊಡ್ಡ ಸೌಭಾಗ್ಯವನ್ನು ಪಡೆದವರು ಶ್ರೀ ಪದ್ಮನಾಭತೀರ್ಥರು.
ಕೊನೆಗೆ 1324 ನೆಯ ಇಸ್ವಿಯ ಕಾರ್ತೀಕ ಮಾಸದ ಅಮಾವಾಸ್ಯೆಯ ದಿನದಂದು, ತುಂಗಭದ್ರೆಯ ನುಡುಗಡ್ಡೆಯಲ್ಲಿ ವೃಂದಾವನಸ್ಥರಾದರು.
ಪೂರ್ಣಪ್ರಜ್ಞಕೃತಂ ಭಾಷ್ಯಂ ಆದೌ ತದ್ಭಾವಪೂರ್ವಕಂ ! ಯೋ ವ್ಯಾಕರೋನ್ನಮಸ್ತಸ್ಮೈ ಪದ್ಮನಾಭಾಖ್ಯಯೋಗಿನೆ !!
ಅರ್ಥ : - ಪೂರ್ಣಪ್ರಜ್ಞಾಚಾರ್ಯರ ಭಾಷ್ಯವನ್ನು (ಗ್ರಂಥಗಳನ್ನು) ಮೊಟ್ಟಮೊದಲಿಗೆ ಪೂರ್ಣಪ್ರಜ್ಞಾಚಾರ್ಯರ ಅಭಿಪ್ರಾಯಕ್ಕೆ ತಕ್ಕಂತೆ ಯಾರು ವ್ಯಾಖ್ಯಾನ ಮಾಡಿದ್ದಾರೋ ಅಂಥ ಪದ್ಮನಾಭತೀರ್ಥರನ್ನು ನಮಸ್ಕರಿಸುತ್ತೇನೆ.
ಮೊಟ್ಟಮೊದಲ ಬಾರಿಗೆ ಮಧ್ವಾಚಾರ್ಯರ ಗ್ರಂಥಗಳಿಗೆ ಟಿಪ್ಪಣಿ ಬರೆದವರು ಪದ್ಮನಾಭತೀರ್ಥರು
ಶ್ರೀ ಪದ್ಮನಾಭ ತೀರ್ಥವಿರಚಿತ ಗ್ರಂಥಗಳು :
ವರ್ಗ:ಹಿಂದೂ ಧರ್ಮದ ಸಂತರು
ಬರ್ಮಿಂಗ್ಹ್ಯಾಮ್
ಬರ್ಮಿಂಗ್ಹ್ಯಾಮ್‌ (,, ಸ್ಥಳೀಯವಾಗಿ ) ಇಂಗ್ಲೆಂಡ್‌ನ ವೆಸ್ಟ್‌ ಮಿಡ್ಲೆಂಡ್ಸ್‌ ಕೌಂಟಿಯಲ್ಲಿರುವ ನಗರ ಹಾಗೂ ಮಹಾನಗರ ನಗರವಿಭಾಗವಾಗಿದೆ.
ಇಸವಿ 2008ರಲ್ಲಿನ ಅಂದಾಜಿನ ಪ್ರಕಾರ, 1,015,800ರಷ್ಟು ಜನಸಂಖ್ಯೆ ಹೊಂದಿರುವ ಬರ್ಮಿಂಗ್ಹ್ಯಾಮ್‌, ಲಂಡನ್‌ ಹೊರತುಪಡಿಸಿ ಅತಿಹೆಚ್ಚು ಜನಸಂಖ್ಯೆಯುಳ್ಳ ಬ್ರಿಟಿಷ್‌ ನಗರವಾಗಿದೆ. ಈ ನಗರವು ವೆಸ್ಟ್‌ ಮಿಡ್ಲೆಂಡ್ಸ್‌ ನಗರಕೂಟದ ಮಧ್ಯಭಾಗದಲ್ಲಿದೆ. ಇಸವಿ 2001ರ ಜನಗಣತಿಯ ಪ್ರಕಾರ 2,284,093ರಷ್ಟು ಜನಸಂಖ್ಯೆ ಹೊಂದಿರುವ ಈ ನಗರವು ಯುನೈಟೆಡ್‌ ಕಿಂಗ್ಡಮ್‌ನಲ್ಲೇ ಎರಡನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರ ಪ್ರದೇಶವಾಗಿದೆ. 3,683,000ದಷ್ಟು ಜನಸಂಖ್ಯೆ ಹೊಂದಿರುವ ಬರ್ಮಿಂಗ್ಹ್ಯಾಮ್‌ನ ಮಹಾನಗರ ಕ್ಷೇತ್ರವು, ಯುನೈಟೆಡ್‌ ಕಿಂಗ್ಡಮ್‌ನ ಎರಡನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳದ್ದಾಗಿದೆ. ಈ ಮಹಾನಗರವು ಸುತ್ತಮುತ್ತಲ ಪಟ್ಟಣಗಳನ್ನು ವ್ಯಾಪಿಸಿಕೊಂಡು, ಪ್ರಯಾಣದ ಮೂಲಕ ಅವುಗಳೊಂದಿಗೆ ನಿಕಟ ಸಂಪರ್ಕದಲ್ಲಿದೆ.
ಬರ್ಮಿಂಗ್ಹ್ಯಾಮ್‌ ಇಂಗ್ಲೆಂಡ್‌ನಲ್ಲಿ ಸಂಭವಿಸಿದ ಕೈಗಾರಿಕಾ ಕ್ರಾಂತಿಯ ಕೇಂದ್ರಬಿಂದುವಾಗಿತ್ತು. ಇದರ ಫಲವಾಗಿ, ಬರ್ಮಿಂಗ್ಹ್ಯಾಮ್‌ ನಗರವನ್ನು 'ವಿಶ್ವದ ಕಾರ್ಯಾಗಾರ' ಅಥವಾ 'ಸಾವಿರ ವಾಣಿಜ್ಯಗಳ ನಗರ' ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ನ ಕೈಗಾರಿಕಾ ಪ್ರಾಮುಖ್ಯತೆಯು ಕಡಿಮೆಯಾಗಿದೆಯಾದರೂ, ಅದು ರಾಷ್ಟ್ರೀಯ ಮಟ್ಟದ ವಾಣಿಜ್ಯ ಕೇಂದ್ರವಾಗಿ ಹೊರಹೊಮ್ಮಿದೆ. ವಾಣಿಜ್ಯ ಆರಂಭಿಸಲು ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ಎರಡನೆಯ ಅತ್ಯುತ್ತಮ ಸ್ಥಳ ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ ಮಹಾಸಭೆಗಳು, ಸಮಾರಂಭಗಳು ಹಾಗೂ ನೆಲೆಗೊಂಡಿರುವ ಹೈಟೆಕ್‌, ಸಂಶೋಧನೆ ಮತ್ತು ಅಭಿವೃದ್ಧಿ ಕೇಂದ್ರಗಳ ಆಗರವಾಗಿದೆ. ಇಲ್ಲಿ ಮೂರು ವಿಶ್ವವಿದ್ಯಾನಿಲಯಗಳಿರುವುದರಿಂದ ಇದಕ್ಕೆ ಪೂರಕವಾಗಿದೆ. ವಿದೇಶೀ ಪ್ರವಾಸಿಗರ ದೃಷ್ಟಿಯಿಂದ ಬರ್ಮಿಂಗ್ಹ್ಯಾಮ್‌ UKಯಲ್ಲಿ ನಾಲ್ಕನೆ ಅತಿ ಹೆಚ್ಚು ಸಂದರ್ಶಿತ ನಗರವಾಗಿದೆ. ಈ ನಗರವು UKಯಲ್ಲಿ ಎರಡನೆಯ ಅತಿ ದೊಡ್ಡ ನಗರದ ಆರ್ಥಿಕತೆಯಾಗಿದೆ. ಇದನ್ನು ಆಗಾಗ್ಗೆ ಎರಡನೆಯ ನಗರ (Second City) ಎನ್ನಲಾಗಿದೆ.
ಮರ್ಸರ್‌ ಇಂಡೆಕ್ಸ್‌ ಆಫ್‌ ವರ್ಲ್ಡ್‌ವೈಡ್‌ ಸ್ಟಾಂಡರ್ಡ್ಸ್‌ ಆಫ್‌ ಲಿವಿಂಗ್‌ ಸಮೀಕ್ಷೆಯ ಪ್ರಕಾರ, 2010ರಲ್ಲಿ, ಬರ್ಮಿಂಗ್ಹ್ಯಾಮ್‌ ವಿಶ್ವದಲ್ಲಿ ವಾಸಿಸಲು ಯೋಗ್ಯ ನಗರಗಳ ಪಟ್ಟಿಯಲ್ಲಿ 55ನೆಯ ಸ್ಥಾನ ಗಳಿಸಿತು. ಬೃಹತ್‌ ನಗರ ಯೋಜನೆ (Big City Plan) ಎಂಬುದು ದೊಡ್ಡ ಪುನರಾಭಿವೃದ್ಧಿ ಯೋಜನೆಯಾಗಿದೆ. ಇದು ನಗರ ಕೇಂದ್ರದಲ್ಲಿ ನಡೆಯುತ್ತಿದೆ. ಇಪ್ಪತ್ತು ವರ್ಷಗಳೊಳಗೆ ಬರ್ಮಿಂಗ್ಹ್ಯಾಮ್‌ನ್ನು ವಿಶ್ವದಲ್ಲಿನ 20 ವಾಸಿಸಲು ಯೋಗ್ಯ ನಗರಗಳ ಪಟ್ಟಿಗೆ ಸೇರಿಸುವುದು ಇದರ ಧ್ಯೇಯವಾಗಿದೆ. ಬರ್ಮಿಂಗ್ಹ್ಯಾಮ್‌ನ ಜನರನ್ನು ಬ್ರಮ್ಮೀಸ್‌ ಎನ್ನಲಾಗುತ್ತದೆ. ನಗರದ ಅಡ್ಡಹೆಸರು 'ಬ್ರಮ್‌'ನಿಂದ ಬ್ರಮ್ಮೀಸ್‌ ಪದವು ಉದ್ಭವವಾಯಿತು. ನಗರದ ಸ್ಥಳೀಯ ಭಾಷೆ ಬ್ರಮಾಜೆಮ್‌ ಎಂಬುದರಿಂದ ಇದು ಉದ್ಭವಿಸಿರಬಹುದು. ಸರದಿಯಲ್ಲಿ ಇದು ನಗರದ ಇನ್ನೂ ಹಿಂದಿನಕಾಲದ ಹೆಸರಾದ 'ಬ್ರೊಮ್ವಿಕ್ಹ್ಯಾಮ್‌' ಇಂದ ಪಡೆದುಕೊಳ್ಳಲಾಗಿದೆ. ಬ್ರಮ್ಮೀ ಸ್ಥಳೀಯ ಭಾಷೆ ತನ್ನದೇ ಆದ ಉಚ್ಚಾರಣಾ ಶೈಲಿಯಿದೆ. ಇದು ಪಕ್ಕದ ಸ್ಥಳ ಬ್ಲ್ಯಾಕ್‌ ಕಂಟ್ರಿಯ ಭಾಷೆ ಮತ್ತು ಉಚ್ಚಾರಣಾ ಶೈಲಿಗಿಂತಲೂ ಭಿನ್ನವಾಗಿದೆ.
ಇತಿಹಾಸ
ಬರ್ಮಿಂಗ್ಹ್ಯಾಮ್‌ನಲ್ಲಿ ನೆಲೆಸುವಿಕೆಯ ಬಹಳ ಪುರಾತನ ಸಾಕ್ಷ್ಯಗಳಲ್ಲಿ ಕೆಲವು ಸುಮಾರು 14,400 ವರ್ಷಗಳಷ್ಟು ಹಳೆಯ ಮಾನವಕೃತ ವಸ್ತುಗಳಾಗಿವೆ. ನಗರದ ಮಧ್ಯಭಾಗದಲ್ಲಿರುವ ಕರ್ಜನ್‌ ಸ್ಟ್ರೀಟ್‌ಬಳಿ ಈ ವಸ್ತುಗಳನ್ನು ಪರಿಶೋಧಿಸಲಾಯಿತು.
ಏಳನೆಯ ಶತಮಾನದ ಆರಂಭದಲ್ಲಿ, ಬರ್ಮಿಂಗ್ಹ್ಯಾಮ್ ರಿಯಾ ನದಿಯ ದಂಡೆಯಲ್ಲಿ ಆಂಗ್ಲೊ-ಸ್ಯಾಕ್ಸಾನ್‌ ಜನರ ವ್ಯವಸಾಯದ ಸಣ್ಣ ಪಾಳೆಯವಾಗಿತ್ತು. ‌ ಬರ್ಮಿಂಗ್ಹ್ಯಾಮ್‌ ಎಂಬುದು 'ಬಿಯೊರ್ಮಾ ಇಂಗಾ ಹ್ಯಾಮ್‌' ಎಂಬ ಉಕ್ತಿಯಿಂದ ಉದ್ಭವವಾಯಿತು ಎಂದು ನಂಬಲಾಗಿದೆ. ಇದರ ಅರ್ಥ 'ಬಿಯೊರ್ಮಾದ ಮಕ್ಕಳ (ಅಥವಾ ವಂಶಜರ) ಜಮೀನು' ಇಸವಿ 1086ರ ಡೋಮ್ಸ್‌ಡೇ ಬುಕ್‌ನಲ್ಲಿ ಕೇವಲ 20 ಷಿಲಿಂಗ್‌ಗಳ ಮೌಲ್ಯದ ಒಂದು ಸಣ್ಣ ಹಳ್ಳಿಯೆಂದು ದಾಖಲಿಸಲಾಯಿತು. ಈ ಹೆಸರಿನ ಕುರಿತು ಹಲವು ವ್ಯತ್ಯಾಸಗಳಿವೆ. ಬೆರ್ಮಿಂಗೆಹಮ್‌ ಎಂಬುದು ಇನ್ನೊಂದು ಆವೃತ್ತಿಯಾಗಿದೆ. left|thumb|ವಿಲಿಯಮ್‌ ವೆಸ್ಟ್ಲೆ 1731ರಲ್ಲಿ ರಚಿಸಿದ ಬರ್ಮಿಂಗ್ಹ್ಯಾಮ್‌ ನಗರದ ನಕ್ಷೆ.ನಕ್ಷೆಯ ಮೇಲ್ಬದಿಯು ಪಶ್ಚಿಮದತ್ತ ವಾಲಿದೆ. ಇಸವಿ 1166ರಲ್ಲಿ, ತಮ್ಮ ಕೋಟೆಯಲ್ಲಿ ಮಾರುಕಟ್ಟೆಯೊಂದನ್ನು ಆಯೋಜಿಸಲು ಬರ್ಮಿಂಗ್ಹ್ಯಾಮ್‌ ಜಹಗೀರಿನ ಧಾರಕ ಪೀಟರ್‌ ಡಿ ಬರ್ಮಿಂಗ್ಹ್ಯಾಮ್‌ರಿಗೆ ರಾಜಮನೆತನದ ಸನ್ನದು ದೊರೆಯಿತು. ಕಾಲಾನಂತರದಲ್ಲಿ ಇದನ್ನು ಬುಲ್‌ ರಿಂಗ್‌ ಎನ್ನಲಾಗಿ, ಬರ್ಮಿಂಗ್ಹ್ಯಾಮ್‌ನ್ನು ಹಳ್ಳಿಯಿಂದ ಮಾರುಕಟ್ಟೆಯ ಪಟ್ಟಣವಾಗಿ ರೂಪಾಂತರಗೊಳಿಸಲಾಯಿತು.
ಡಿ ಬರ್ಮಿಂಗ್ಹ್ಯಾಮ್‌ ಕುಟುಂಬವು 1530ರ ದಶಕದ ತನಕ ಬರ್ಮಿಂಗ್ಹ್ಯಾಮ್‌ನ ಲಾರ್ಡ್‌ಗಳಾಗಿದ್ದರು. ಅನಂತರ ಜಾನ್‌ ಡಡ್ಲೆ ಎಂಬೊಬ್ಬರು ಎಡ್ವರ್ಡ್‌ ಡಿ ಬರ್ಮಿಂಗ್ಹ್ಯಾಮ್‌ರನ್ನು ತಮ್ಮ ಲಾರ್ಡ್‌ಷಿಪ್‌ ಹುದ್ದೆಯಿಂದ ವಂಚಿತಗೊಳಿಸಿದರು.
ಹದಿನಾರನೆಯ ಶತಮಾನದಷ್ಟು ಹಿಂದೆಯೇ, ಬರ್ಮಿಂಗ್ಹ್ಯಾಮ್‌ನಲ್ಲಿ ಕಬ್ಬಿಣದ ಅದಿರು ಮತ್ತು ಇದ್ದಿಲು ಲಭ್ಯವಾದದ್ದು, ಲೋಹ ಕೈಗಾರಿಕೆಗಳು ಅಲ್ಲಿ ಸ್ಥಾಪಿತವಾದುದಕ್ಕೆ ಸಾಕ್ಷಿಯಾಗಿದೆ. ಹದಿನೇಳನೆಯ ಶತಮಾನದಲ್ಲಿ ಇಂಗ್ಲಿಷ್‌ ಆಂತರ್ಯುದ್ಧದ ಸಂಭವಿಸುವ ಹೊತ್ತಿಗೆ, ಬರ್ಮಿಂಗ್ಹ್ಯಾಮ್ ಸಣ್ಣ ಪ್ರಮಾಣದ ಶಸ್ತ್ರಗಳನ್ನು ತಯಾರಿಸುವ ಖ್ಯಾತಿ ಹೊಂದಿದ‌ ಪ್ರಮುಖ ತಯಾರಿಕಾ ಪಟ್ಟಣವಾಗಿತ್ತು. ಬರ್ಮಿಂಗ್ಹ್ಯಾಮ್‌ನಲ್ಲಿ ಶಸ್ತ್ರಾಸ್ತ್ರಗಳ ತಯಾರಿಕೆಯು ಮೂಲಭೂತ ವಹಿವಾಟಾಗಿ, ಗನ್‌ ಕ್ವಾರ್ಟರ್‌ ಎಂಬ ಕ್ಷೇತ್ರದಲ್ಲಿ ಕೇಂದ್ರೀಕೃತವಾಗಿತ್ತು. ಹದಿನೆಂಟನೆಯ ಶತಮಾನದ ಮಧ್ಯದಲ್ಲಿ ನಡೆದ ಕೈಗಾರಿಕಾ ಕ್ರಾಂತಿಯ ಸಮಯ, ಬರ್ಮಿಂಗ್ಹ್ಯಾಮ್‌ ಪ್ರಮುಖ ಕೈಗಾರಿಕಾ ಕೇಂದ್ರವಾಗಿ ಬೆಳೆಯಿತು; ಪಟ್ಟಣವೂ ಸಹ ಏಳ್ಗೆ ಕಂಡಿತು. ಹದಿನೇಳನೆಯ ಶತಮಾನದ ಅಪರಾರ್ಧದಲ್ಲಿ ಬರ್ಮಿಂಗ್ಹ್ಯಾಮ್‌ನ ಜನಸಂಖ್ಯೆ 15,000 ಇದ್ದದ್ದು ಒಂದು ಶತಮಾನದ ನಮತರ 70,000ಕ್ಕೆ ಹೆಚ್ಚಿತು. ಹದಿನೆಂಟನೆಯ ಶತಮಾನದಲ್ಲಿ, ಸ್ಥಳೀಯ ಚಿಂತಕರು ಮತ್ತು ಕೈಗಾರಿಕಾ ಉದ್ಯಮಿಗಳ ಸಂಗಮವಾದ ಲುನಾರ್‌ ಸೊಸೈಟಿ ಬರ್ಮಿಂಗ್ಹ್ಯಾಮ್‌ನಲ್ಲಿತ್ತು.
ಹತ್ತೊಂಬತ್ತನೆಯ ಶತಮಾನದ ಆರಂಭದಲ್ಲಿ ರಾಜಕೀಯ ಸುಧಾರಣೆಗಾಗಿ ಆಭಿಯಾನವು ಆರಂಭವಾಯಿತು. ಈ ವೇಳೆ ಬರ್ಮಿಂಗ್ಹ್ಯಾಮ್‌ ರಾಷ್ಟ್ರೀಯ ರಾಜಕೀಯ ಪ್ರಮುಖತೆ ಪಡೆಯಿತು. ಇಸವಿ 1832ರಲ್ಲಿ ಗ್ರೇಟ್‌ ರಿಫಾರ್ಮ್‌ ಆಕ್ಟ್‌‌ ಮಂಜೂರಾಗುವ ಮುನ್ನ, ಡೇಯ್ಸ್‌ ಆಫ್‌ ಮೇ (Days of May) ಅವಧಿಯಲ್ಲಿ ಥಾಮಸ್‌ ಅಟ್ವುಡ್‌ ನಾಯಕತ್ವದ ಬರ್ಮಿಂಗ್ಹ್ಯಾಮ್‌ ರಾಜಕೀಯ ಒಕ್ಕೂಟ (Birmingham Political Union) ದೇಶದಲ್ಲಿ ಆಂತರ್ಯುದ್ಧದ ಸ್ಥಿತಿ ನಿರ್ಮಾಣವಾಗಲು ಕಾರಣವಾಗಿತ್ತು. ಇಸವಿ 1831 ಮತ್ತು 1832ರಲ್ಲಿ ನ್ಯೂಹಾಲ್‌ ಹಿಲ್‌ನಲ್ಲಿ ನಡೆದ ಒಕ್ಕೂಟದ ಸಭೆಗಳು ಬ್ರಿಟನ್‌ ದೇಶದ ಅತಿ ದೊಡ್ಡ ರಾಜಕೀಯ ಸಭೆಗಳಾಗಿದ್ದವು. ಈ ಕಾಯಿದೆಯ ಕರಡನ್ನು ಸಿದ್ಧಪಡಿಸಿದ ಲಾರ್ಡ್‌ ಡರ್ಹಮ್‌, 'ಬ್ರಿಟನ್‌ಗೆ ಸುಧಾರಣೆ ಲಭಿಸಲು ಬರ್ಮಿಂಗ್ಹ್ಯಾಮ್‌ನ ಕ್ರಾಂತಿ ಹಾಗೂ ಉದ್ಧಾರವು ಸುಧಾರಣೆಗೆ ಪ್ರಮುಖ ಕಾರಣ' ಎಂದು ಬರೆದರು.
1820ರ ದಶಕದ ಹೊತ್ತಿಗೆ, ವಿಸ್ತಾರವಾದ ಕಾಲುವೆ ವ್ಯವಸ್ಥೆಯನ್ನು ನಿರ್ಮಿಸಲಾಗಿತ್ತು. ಇದರಿಂದಾಗಿ ಕೈಗಾರಿಕೆಗಳಲ್ಲಿ ಬಳಸಲು ನೈಸರ್ಗಿಕ ಸಂಪನ್ಮೂಲಗಳು ಇನ್ನೂ ಸುಲಭವಾಗಿ ದೊರೆಯತೊಡಗಿದವು. ಇಸವಿ 1837ರಲ್ಲಿ ಗ್ರ್ಯಾಂಡ್‌ ಜಂಕ್ಷನ್‌ ರೇಲ್ವೆ ಆಗಮನದೊಂದಿಗೆ ಬರ್ಮಿಂಗ್ಹ್ಯಾಮ್‌ನಲ್ಲಿ ಮೊದಲ ಬಾರಿಗೆ ರೇಲ್ವೆ ಸಂಪರ್ಕದ ಪದಾರ್ಪಣೆಯಾಯಿತು. ಒಂದು ವರ್ಷದ ನಂತರ, ಇದನ್ನು ಲಂಡನ್‌ ಅಂಡ್‌ ಬರ್ಮಿಂಗ್ಹ್ಯಾಮ್‌ ರೇಲ್ವೆ ಎಂದು ಮರುನಾಮಕರಣ ಮಾಡಲಾಯಿತು. ವಿಕ್ಟೊರಿಯನ್ ಯುಗದಲ್ಲಿ, ಬರ್ಮಿಂಗ್ಹ್ಯಾಮ್‌ನಲ್ಲಿ ಜನಸಂಖ್ಯೆಯು ತೀವ್ರವಾಗಿ ಹೆಚ್ಚಿ, ಅರ್ಧ ದಶಲಕ್ಷ ಅಂಕವನ್ನೂ ಮೀರಿತು. ಬರ್ಮಿಂಗ್ಹ್ಯಾಮ್‌ ಇಂಗ್ಲೆಂಡ್‌ನ ಎರಡನಯ ಅತಿ ಹೆಚ್ಚು ಜನಸಂಖ್ಯೆ ಹೊಂದಿದ ನಗರವಾಯಿತು. ಇಸವಿ 1889ರಲ್ಲಿ ಮಹಾರಾಣಿ‌ ವಿಕ್ಟೋರಿಯಾ ಬರ್ಮಿಂಗ್ಹ್ಯಾಮ್‌ಗೆ 'ನಗರ' ಮನ್ನಣೆ ನೀಡಿದರು. ಇಸವಿ 1900ರಲ್ಲಿ ನಗರವು ತನ್ನದೇ ವಿಶ್ವವಿದ್ಯಾನಿಲಯವನ್ನು ಸ್ಥಾಪಿಸಿತು. thumb|ಇಸವಿ 1886ರಲ್ಲಿ ಬರ್ಮಿಂಗ್ಹ್ಯಾಮ್‌. ಎರಡನೆಯ ಮಹಾಯುದ್ಧದಲ್ಲಿ ಬರ್ಮಿಂಗ್ಹ್ಯಾಮ್‌ ನಗರದ ಮೇಲೆ ಬರ್ಮಿಂಗ್ಹ್ಯಾಮ್‌ ಬ್ಲಿಟ್ಜ್ ಎಂಬ ದಾಳಿಯಲ್ಲಿ ಬಾಂಬ್ ಗಳಿಂದ ಬಹಳಷ್ಟು ಹಾನಿಯಾಯಿತು. 1950 ಹಾಗು 1960ರ ದಶಕಗಳಲ್ಲಿ ನಗರದ ಪುನರ್ನಿರ್ಮಾಣ ಕಾರ್ಯ ವ್ಯಾಪಕವಾಗಿ ನಡೆಯಿತು. ಇದರಲ್ಲಿ ಕ್ಯಾಸ್ಲ್‌ ವೇಲ್‌ ಎನ್ನಲಾದ ದೊಡ್ಡ ಗೋಪುರ ತೋಡಗಳ ನಿರ್ಮಾಣವೂ ಸೇರಿತ್ತು. ಬುಲ್‌ ರಿಂಗ್‌ನ್ನು ಪುನರ್ನಿರ್ಮಿಸಲಾಯಿತು ಹಾಗೂ ನ್ಯೂ ಸ್ಟ್ರೀಟ್‌ ಸ್ಟೇಷನ್‌ನ್ನು ಪುನಃ ಅಭಿವೃದ್ಧಿಗೊಳಿಸಲಾಯಿತು. ಇತ್ತೀಚೆಗಿನ ವರ್ಷಗಳಲ್ಲಿ, ಸೆಂಟೆನರಿ ಸ್ಕ್ವೇರ್‌ ಹಾಗೂ ಮಿಲೆಯಿಯಮ್‌ ಪ್ಲೇಸ್‌ನಂತಹ ಚೌಕಗಳ ನಿರ್ಮಾಣದೊಂದಿಗೆ, ಬರ್ಮಿಂಗ್ಹ್ಯಾಮ್‌ನ ನೋಟವು ಬಹಳಷ್ಟು ಬದಲಾಗಿದೆ. ಹಳೆಯ ಬೀದಿಗಳು, ಕಟ್ಟಡಗಳು ಹಾಗೂ ಕಾಲುವೆಗಳನ್ನು ಮತ್ತೆ ಪೂರ್ವಸ್ಥಿತಿಗೆ ತರಲಾಗಿದೆ, ಪಾದಚಾರಿ ಸುರಂಗ ಮಾರ್ಗವನ್ನು ತೆಗೆಯಲಾಗಿದೆ; ಬುಲ್‌ ರಿಂಗ್‌ ವ್ಯಾಪಾರ ಮಳಿಗೆಯನ್ನು ಸಂಪೂರ್ಣವಾಗಿ ಪುನರಾಭಿವೃದ್ಧಿಗೊಳಿಸಲಾಗಿದೆ. ಬರ್ಮಿಂಗ್ಹ್ಯಾಮ್‌ ಪುನರಾಭಿವೃದ್ಧಿಗೊಳಿಸಲು ಮಹತ್ವಾಕಾಂಕ್ಷೀ ಯೋಜನೆ ಕೈಗೊಂಡ ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ನ ಮೊದಲ ಹೆಜ್ಜೆಗಳಾಗಿದ್ದವು. ಇದನ್ನು ಇಂದು ಬಿಗ್‌ ಸಿಟಿ ಪ್ಲ್ಯಾನ್‌ ಎನ್ನಲಾಗಿದೆ. (ಬೃಹತ್ ನಗರ ಯೋಜನೆ)
ಎರಡನೆಯ ಮಹಾಯುದ್ಧದ ನಂತರದ ದಶಕಗಳಲ್ಲಿ, ಬರ್ಮಿಂಗ್ಹ್ಯಾಮ್‌ನ ಜನಾಂಗೀಯ ಅಂಶಗಳು ಗಮನಾರ್ಹವಾಗಿ ಬದಲಾದವು. ಕಾಮನ್ವೆಲ್ತ್‌ ದೇಶಗಳು ಹಾಗೂ ಇತರೆ ದೇಶಗಳಿಂದ ಬಹಳಷ್ಟು ಜನರು ಬರ್ಮಿಂಗ್ಹ್ಯಾಮ್‌ಗೆ ವಲಸೆ ಬಂದರು. ಇಸವಿ 1951ರಲ್ಲಿ ನಗರದ ಜನಸಂಖ್ಯೆಯು ಅತಿ ಹೆಚ್ಚಾಗಿದ್ದು, 1,113,000 ಜನಸಂಖ್ಯೆ ಇತ್ತು.
ಆಡಳಿತ
thumb|ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ನ ಪೀಠವಾದ ದಿ ಕೌನ್ಸಿಲ್‌ ಹೌಸ್‌.
ಇಂಗ್ಲೆಂಡ್‌ನ ವೆಸ್ಟ್ ಮಿಡ್ಲೆಂಡ್ಸ್‌ ವಲಯದ ಪ್ರಾಂತೀಯ ಸರ್ಕಾರದ ಪೀಠವಾಗಿದೆ. ಜೊತೆಗೆ, ಇದು ವಲಯದ ಸರ್ಕಾರ ಕಛೇರಿ, ಪ್ರಾದೇಶಿಕ ಅಭಿವೃದ್ಧಿ ಇಲಾಖೆ, ಅಡ್ವಾಂಟೇಜ್‌ ವೆಸ್ಟ್‌ ಮಿಡ್ಲೆಂಡ್ಸ್‌ ಹಾಗೂ ವೆಸ್ಟ್‌ ಮಿಡ್ಲೆಂಡ್ಸ್‌ ಪ್ರಾದೇಶಿಕ ಸಭೆಯ ಪೀಠವೂ ಹೌದು.
ಬರ್ಮಿಂಗ್ಹ್ಯಾಮ್‌ ಮೂಲತಃ ವಾರ್ವಿಕ್ಷೈರ್‌ನ ಅಂಗವಾಗಿತ್ತು. ಆದರೆ, ಈ ನಗರವು 19ನೆಯ ಶತಮಾನ ಅಪರಾರ್ಧ ಹಾಗೂ 20ನೆಯ ಶತಮಾನದ ಆರಂಭದಲ್ಲಿ ವಿಸ್ತರಿಸಿ, ದಕ್ಷಿಣದಲ್ಲಿರುವ ವೊರ್ಸೆಸ್ಟರ್ಷೈರ್ ಹಾಗೂ ಉತ್ತರ ಮತ್ತು ಪಶ್ಚಿಮ ಗಡಿಯಲ್ಲಿರುವ ಸ್ಟ್ಯಾಫರ್ಡ್‌ಷೈರ್‌ನ ‌ನ ಕೆಲ ಭಾಗಗಳನ್ನು ಒಳಗೊಂಡಿತು. ಇಸವಿ 1974ರಲ್ಲಿ ಈ ನಗರವು ಸಟ್ಟನ್‌ ಕೋಲ್ಡ್‌ಫೀಲ್ಡ್‌ನ್ನೂ ಒಳಗೊಳ್ಳುವುದರೊಂದಿಗೆ, ಹೊಸದಾಗಿ ರಚನೆಯಾದ ವೆಸ್ಟ್‌ ಮಿಡ್ಲೆಂಡ್ಸ್‌ ಕೌಂಟಿಯ ಮಹಾನಗರ ನಗರವಿಭಾಗವಾಯಿತು. ಇಸವಿ 1986ರ ತನಕ, ವೆಸ್ಟ್‌ ಮಿಡ್ಲೆಂಡ್ಸ್‌ ಕೌಂಟಿ ಪರಿಷತ್‌ ಬರ್ಮಿಂಗ್ಹ್ಯಾಮ್ ಸಿಟಿ ಸೆಂಟರ್‌ನಲ್ಲಿತ್ತು.
ಬರ್ಮಿಂಗ್ಹ್ಯಾಮ್‌ನಲ್ಲಿ ವೆಸ್ಟ್‌ ಮಿಡ್ಲೆಂಡ್ಸ್‌ ಪೊಲೀಸ್‌ ಕಾನೂನು ಜಾರಿಗೊಳಿಸುತ್ತದೆ, ವೆಸ್ಟ್‌ ಮಿಡ್ಲೆಂಡ್ಸ್‌ ಫಯರ್‌ ಸರ್ವಿಸ್‌ ಅಗ್ನಿಶಮನ ಹಾಗೂ ಸುರಕ್ಷಾ ಕಾರ್ಯ ನಡೆಸುತ್ತದೆ, ವೆಸ್ಟ್‌ ಮಿಡ್ಲೆಂಡ್ಸ್‌ ಆಂಬುಲೆನ್ಸ್ ಸರ್ವಿಸ್‌ ತುತ್ತು ಸಮಯದಲ್ಲಿ ವೈದ್ಯಕೀಯ ನೆರವು ನೀಡುತ್ತದೆ.
ಭೂಗೋಳ
ಇಂಗ್ಲೆಂಡ್‌ನ ಬರ್ಮಿಂಗ್ಹ್ಯಾಮ್‌ ಪ್ರಸ್ಥಭೂಮಿಯಲ್ಲಿ ವೆಸ್ಟ್‌ ಮಿಡ್ಲೆಂಡ್ಸ್‌ ವಲಯದ ಮಧ್ಯಭಾಗದಲ್ಲಿ ಬರ್ಮಿಂಗ್ಹ್ಯಾಮ್‌ ನಗರವಿದೆ. ಈ ವಲಯದ ಭೂಪ್ರದೇಶವು ಸಮುದ್ರ ಮಟ್ಟಕ್ಕಿಂತ ಸುಮಾರು 500ರಿಮದ 1,000 ಅಡಿ (150-300 ಮೀಟರ್‌) ಎತ್ತರದಲ್ಲಿದೆ. ಸೆವರ್ನ್‌ ಹಾಗೂ ಟ್ರೆಂಟ್‌ ನದಿಗಳ ಪಾತ್ರಗಳ ನಡುವಣ ಉತ್ತರದಿಂದ ದಕ್ಷಿಣದ ವರೆಗೆ ಹರಿಯುವ ನದಿಯ ಜಲರೇಖೆಯಿದೆ. ನಗರದ ದಕ್ಷಿಣ ಹಾಗೂ ಪಶ್ಚಿಮ ಗಡಿಯಾಚೆ ಲಿಕಿ ಹಿಲ್ಸ್‌, ಕ್ಲೆಂಟ್‌ ಹಿಲ್ಸ್‌ ಹಾಗೂ ವಾಲ್ಟನ್‌ ಹಿಲ್‌ ಇವೆ. ಈ ಬೆಟ್ಟಗಳಿಂದ ಬರ್ಮಿಂಗ್ಹ್ಯಾಮ್‌ ನಗರದ ವಿಸ್ತಾರ ನೋಟ ಕಾಣಸಿಗುತ್ತದೆ.
ಅಗ್ನೇಯದಲ್ಲಿರುವ ಬಹುಮಟ್ಟಿಗೆ ಗೃಹವಾಸಿ ತಾಣ ಸೊಲಿಹಲ್‌ ನಗರ, ವಾಯವ್ಯದಲ್ಲಿ ವುಲ್ವರ್‌ಹ್ಯಾಂಪ್ಟನ್‌ ನಗರ ಹಾಗೂ ಬ್ಲ್ಯಾಕ್‌ ಕಂಟ್ರಿ ಕೈಗಾರಿಕಾ ಪಟ್ಟಣಗಳೊಂದಿಗೆ ಬರ್ಮಿಂಗ್ಹ್ಯಾಮ್‌ ನಗರವು ನಗರಕೂಟವನ್ನು ಹೊಂದಿದೆ. ಇವೆಲ್ಲವೂ ಸೇರಿ ವೆಸ್ಟ್‌ ಮಿಡ್ಲೆಂಡ್ಸ್‌ ನಗರವಲಯ ಕ್ಷೇತ್ರ ಎನ್ನಲಾಗಿದೆ. ಇದು 59972 ha ವಿಸ್ತೀರ್ಣ ವ್ಯಾಪಿಸಿ, 2001 ಜನಗಣತಿಯ ಪ್ರಕಾರ 2,284,093ರಷ್ಟು ಜನಸಂಖ್ಯೆ ಹೊಂದಿದೆ.
ನಗರವು ಆವರಿಸಿಕೊಂಡಿರುವ ವಿಸ್ತೀರ್ಣದ ಬಹಳಷ್ಟು ಭಾಗವು ಮೂಲತಃ ಪುರಾತನ ಫಾರೆಸ್ಟ್‌ ಆಫ್‌ ಆರ್ಡೆನ್‌ನ ಉತ್ತರ ಬದಿಯಾಗಿತ್ತು. ನಗರದಲ್ಲಿ ಓಕ್‌ ಮರಗಳ ಸಮೂಹ ಹಾಗೂ ಮೋಸ್ಲೆ, ಸಾಲ್ಟ್‌ಲೆ, ಯಾರ್ಡ್ಲೆ, ಸ್ಟರ್ಚ್‌ಲೆ ಹಾಗೂ ಹಾಕ್ಲೆ (ಇದರಲ್ಲಿ ಹೆಸರುಗಳು -ley ಪ್ರತ್ಯಯದೊಂ ದಿಗೆ ಅಂತ್ಯಗೊಳ್ಳುತ್ತವೆ. ಪುರಾತನ ಇಂಗ್ಲಿಷ್‌ ಭಾಷೆಯಲ್ಲಿ -lēah ಎಂದರೆ 'ಕಾಡುಪ್ರದೇಶದ ಜಮೀನು'. (ಆದರೂ ಸ್ಟರ್ಚ್‌ಲೆ ವಿಚಾರದಲ್ಲಿ ಹೆಸರನ್ನು 'ಸ್ಟ್ರೀಟ್ಲಿ (Streetly)' ಎಂಬ ಪದದಿಂದ ಪಡೆಯಲಾಗಿದೆ. ಸುಮಾರು 200 ವರ್ಷದ ಹಿಂದಿನ ತನಕ ಈ ಸ್ಥಳವನ್ನು ಸ್ಟ್ರೀಟ್ಲಿ ಎನ್ನಲಾಗುತ್ತಿತ್ತು.
ಭೂವಿಜ್ಞಾನ
ಭೂವೈಜ್ಞಾನಿಕವಾಗಿ, ಬರ್ಮಿಂಗ್ಹ್ಯಾಮ್‌ ನಗರದ ಬಹಳಷ್ಟು ಭಾಗವು ಬರ್ಮಿಂಗ್ಹ್ಯಾಮ್‌ ಫಾಲ್ಟ್‌ ಎಂಬ ಸುಳಿವಿನ ಮೇಲಿದೆ. ಇದು ನೈಋತ್ಯದಲ್ಲಿರುವ ಲಿಕಿ ಬೆಟ್ಟಗಳಿಂದ ಆರಂಭಗೊಂಡು, ಎಡ್ಜ್‌ಬ್ಯಾಸ್ಟನ್‌, ಬುಲ್ ರಿಂಗ್, ಎರ್ಡಿಂಗ್ಟನ್‌ ಹಾಗೂ ಈಶಾನ್ಯದಲ್ಲಿರುವ ಸಟ್ಟನ್‌ ಕೊಲ್ಡ್‌ಫೀಲ್ಡ್‌ ತನಕ, ನಗರದುದ್ದಕ್ಕೂ ಓರೆಯಾಗಿ ಹಾದುಹೋಗುತ್ತದೆ. ಈ ಭಾಗವು ದಕ್ಷಿಣ ಹಾಗೂ ಪೂರ್ವದಲ್ಲಿನ ಭೂಪ್ರದೇಶವು ಬಹಳಷ್ಟು ಮೃದುವಾಗಿದ್ದು, ಇದಕ್ಕೆ ಮರ್ಸಿಯಾ ಮಡ್‌ಸ್ಟೋನ್‌ ಗ್ರೂಪ್‌ ಎನ್ನಲಾಗಿದೆ (ಮುಂಚೆ ಕೈಪರ್‌ ಮಾರ್ಲ್‌) ಎನ್ನಲಾಗಿತ್ತು. ಇದರ ಮಧ್ಯ-ಮಧ್ಯದಲ್ಲಿ ಬಂಟರ್‌ ಪೆಬಲ್ಸ್‌ ಹಾಸು, ಹಾಗೂ, ಟೇಮ್‌, ರಿಯಾ ಹಾಗೂ ಕೋಲ್‌ ನದಿಗಳು ಹಾಗೂ ಅವುಗಳ ಉಪನದಿಗಳ ಕಣಿವೆಗಳಿವೆ. ಇವೆಲ್ಲವೂ ಪರ್ಮಿಯನ್‌ ಹಾಗೂ ಟ್ರಯಾಸಿಕ್‌ ಯುಗಗಳ ಸಮಯದಲ್ಲಿ ಸಂಭವಿಸಿರಬಹುದು. ಈ ಊನದ ಉತ್ತರ ಹಾಗೂ ಪಶ್ಚಿಮದಲ್ಲಿ, ಸುತ್ತಮುತ್ತಲ ಪರದೇಶದಿಂದ 150ರಿಂದ 600 ಅಡಿ ಎತ್ತರದ ತನಕ (ಅರ್ಥಾತ್‌ 45ರಿಂದ 180 ಮೀಟರ್‌ಗಳ ತನಕ) ನಗರ ಕೇಂದ್ರಭಾಗದ ಬಹಳಷ್ಟು ಭಾಗದ ಕೆಳಗೆ, ಇನ್ನಷ್ಟು ಗಟ್ಟಿಯಾದ ಕೈಪರ್‌ ಮರಳುಗಲ್ಲಿನ ಉದ್ದದ ಉಬ್ಬು ಏಣು ಇದೆ.
ಹವಾಗುಣ
ಬ್ರಿಟಿಷ್‌ ದ್ವೀಪಗಳ ಬಹಳಷ್ಟು ಭಾಗದಂತೆ, ಬರ್ಮಿಂಗ್ಹ್ಯಾಮ್‌ನ ಹವಾಗುಣವನ್ನು ಸಮಶೀತೋಷ್ಣ ಕಡಲ ಹವಾಗುಣ ಎಂದು ವರ್ಗಿಸಲಾಗಿದೆ. ಇಲ್ಲಿ ಬೇಸಿಗೆಯಲ್ಲಿ (ಜುಲೈ) ಸರಾಸರಿ ಉಷ್ಣಾಂಶವು ಸುಮಾರು 20 °C; ಚಳಿಗಾಲದಲ್ಲಿ (ಜನವರಿ) ಸರಾಸರಿ ಉಷ್ಣಾಂಶವು ಸುಮಾರು 4.5 °C. ತೀವ್ರ ಹವಾಮಾನವು ಬಹಳ ಅಪರೂಪ, ಆದರೆ ನಗರದಲ್ಲಿ ಕೆಲವೊಮ್ಮೆ ಸುಂಟರಗಾಳಿ ಸಂಭವಿಸಿದ್ದುಂಟು. ಇತ್ತೀಚೆಗೆ ಜುಲೈ 2005ರಲ್ಲಿ ನಗರದ ದಕ್ಷಿಣ ಭಾಗದಲ್ಲಿ ಸುಂಟರಗಾಳಿ ಬಡಿದು, ಹಲವು ಮನೆಗಳಿಗೆ ಹಾನಿಯಾಗಿ, ಆ ವಲಯದಲ್ಲಿ ವಾಣಿಜ್ಯ ಚಟುವಟಿಕೆಗಳು ಅಸ್ತವ್ಯಸ್ತಗೊಂಡಿದ್ದವು.
ಜುಲೈ 2006ರಲ್ಲಿ ಸಂಭವಿಸಿದಂತೆ, ಕೆಲವೊಮ್ಮೆ ಬೇಸಿಗೆಯ ಕಾವಿನ ಹವೆ ಸಂಭವಿಸಬಹುದು.ಇತ್ತೀಚೆಗಿನ ವರ್ಷಗಳಲ್ಲಿ ಇದು ಸರ್ವೇಸಾಮಾನ್ಯವಾಗಿದೆ. ಇಸವಿ 1990ರ ದಶಕದಲ್ಲಿ ಚಳಿಗಾಲಗಳು ಮೆದುವಾಗಿ, ಹಿಮಪಾತವು ಇನ್ನಷ್ಟು ಕಡಿಮೆಯಾಗುತ್ತಿದೆ. ಇತರೆ ದೊಡ್ಡ ನಗರಗಳಂತೆ ಬರ್ಮಿಂಗ್ಹ್ಯಾಮ್‌ನಲ್ಲಿ ಗಮನಾರ್ಹವಾದ ನಗರವಲಯ ತಾಪಮಾನವು ದ್ವೀಪ ದ ಪ್ರಭಾವ ಹೊಂದಿದೆ. ಉದಾಹರಣೆಗೆ, 14 ಜನವರಿ 1982ರ ರಾತ್ರಿಯಂದು ಬರ್ಮಿಂಗ್ಹ್ಯಾಮ್‌ನ ಪೂರ್ವ ಗಡಿಯಲ್ಲಿರುವ ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಅತಿ-ತಣ್ಣನೆಯ ಕಡಿಮೆ ಉಷ್ಣಾಂಶ -20.8 °C ವರೆಗೂ ಕಡಿಮೆಯಾಯಿತು, ಆದರೆ ನಗರದ ಮಧ್ಯದಲ್ಲಿರುವ ಎಡ್ಜ್‌ಬ್ಯಾಸ್ಟನ್‌ನಲ್ಲಿ ಕೇವಲ -12.9 °C ಆಗಿತ್ತು. UKಯ ಇತರೆ ದೊಡ್ಡ ನಗರಕೂಟಗಳಿಗೆ ತುಲನಾತ್ಮಕವಾಗಿ, ಬರ್ಮಿಂಗ್ಹ್ಯಾಮ್‌ ಬಹಳಷ್ಟು ಹಿಮಪಾತ ಅನುಭವಿಸುವ ನಗರವಾಗಿದೆ. ನಗರವು ಒಳನಾಡಿನಲ್ಲಿರುವುದು ಹಾಗೂ ಬಹಳ ಎತ್ತರದಲ್ಲಿರುವುದು ಇದಕ್ಕೆ ಕಾರಣ. ಹಿಮವರ್ಷವು 'ನಾರ್ತ್‌ ವೆಸ್ಟರ್ಲಿ ಹವೆ'ಗಳೊಂದಿಗೆ ಆಗಾಗ್ಗೆ ಚೆಷೈರ್‌ ಗ್ಯಾಪ್‌ ನಗರದ ಮೂಲಕ ಹಾದುಹೋಗುತ್ತದೆ. ಆದರೂ, ಉತ್ತರ ಸಮುದ್ರದಿಂದ 'ನಾರ್ತ್‌ ಈಸ್ಟರ್ಲಿ ಹವೆ'ಯೊಂದಿಗೂ ಸಹ ಹಿಮವರ್ಷವು ಸಂಭವಿಸಬಹುದು.
ಜನಸಂಖ್ಯಾಶಾಸ್ತ್ರ
thumb|left|ಬರ್ಮಿಂಗ್ಹ್ಯಾಮ್‌ ಸಿಟಿ ಸೆಂಟರ್‌ನಲ್ಲಿರುವ ಕೆನಾಲ್‌ಸೈಡ್‌ ಅಪಾರ್ಟ್ಮೆಂಟ್‌ಗಳು ಇಂಗ್ಲೆಂಡ್‌ನಲ್ಲಿ ಪ್ರತಿ ಚದರ ಮೈಲ್‌ಗೆ (377.2/km²) 976.9ರಷ್ಟು ಜನರ ಸಾಂದ್ರತೆಗೆ ಹೋಲಿಸಿದರೆ, ಬರ್ಮಿಂಗ್ಹ್ಯಾಮ್‌ನಲ್ಲಿ ಒಂದು ಚದರ ಮೈಲ್‌ಗೆ (3,649/km²) ಜನಸಂಖ್ಯೆಯ ಸಾಂದ್ರತೆಯು 9,451ರಷ್ಟಿದೆ. ಜನಸಂಖ್ಯೆಯಲ್ಲಿ ಮಹಿಳೆಯರ ಶೇಕಡಾವಾರು 51.6% ಹಾಗೂ ಪುರುಷರದ್ದು 48.4%. ಹೆಚ್ಚು ಮಹಿಳೆಯರು 70 ಅಥವಾ ಹೆಚ್ಚಿನ ವಯಸ್ಸಿನವರಾಗಿದ್ದರು. ಇಡೀ ಇಂಗ್ಲೆಂಡ್‌ನಲ್ಲಿ 66.7%ಕ್ಕೆ ಹೋಲಿಸಿದರೆ, ಬರ್ಮಿಂಗ್ಹ್ಯಾಮ್‌ನ ಜನಸಂಖ್ಯೆಯಲ್ಲಿ 60.4%ರಷ್ಟು 16ರಿಂದ 74ರ ವಯಸ್ಸಿನ ಶ್ರೇಣಿಯಲ್ಲಿದ್ದರು.
ಸ್ಥಳೀಯ ಸರ್ಕಾರ ಜಿಲ್ಲೆಗಳಿಗೆ ಸರಿಹೊಂದಿಸಲಾದ ಯುರೊಸ್ಟಾಟ್‌ ಮಾನದಂಡದ ಪ್ರಕಾರ, ಇಸವಿ 2004ರಲ್ಲಿ ಬರ್ಮಿಂಗ್ಹ್ಯಾಮ್‌ ವಿಶಾಲ ನಗರವಲಯದಲ್ಲಿ 2,357,100 ಜನರು ವಾಸಿಸುತ್ತಿದ್ದರು. ಬರ್ಮಿಂಗ್ಹ್ಯಾಮ್‌ ಜೊತೆಗೆ, LUZ (ವಿಶಾಲ ನಗರ ವಲಯ)ನಲ್ಲಿ ಡಡ್ಲೆ, ಸ್ಯಾಂಡ್ವೆಲ್‌, ಸೊಲಿಹಲ್‌ ಹಾಗೂ ವಾಲ್ಸಾಲ್‌ನ ಮಹಾನಗರ ನಗರವಿಭಾಗಗಳಿವೆ. ಜೊತೆಗೆ ಲಿಚ್ಫೀಲ್ಡ್‌, ಟ್ಯಾಮ್ವರ್ತ್‌, ನಾರ್ತ್‌ ವಾರ್ವಿಕ್ಷೈರ್‌ ಹಾಗೂ ಬ್ರೊಮ್ಸ್‌ಗ್ರೂವ್‌ ಸಹ ಸೇರಿವೆ.
ಪ್ರಸಿದ್ಧ ಸ್ಥಳಗಳು
thumb|ಬಾರ್ಬರ್‌ ಇಂಸ್ಟಿಟ್ಯೂಟ್‌ ಆಫ್‌ ಫೈನ್‌ ಆರ್ಟ್ಸ್‌ ಬರ್ಮಿಂಗ್ಹ್ಯಾಮ್‌ ಮ್ಯೂಸಿಯಮ್‌ & ಆರ್ಟ್‌ ಗ್ಯಾಲರಿ ಬರ್ಮಿಂಗ್ಹ್ಯಾಮ್‌ನ ಪ್ರಮುಖ ಕಲಾ ಹಾಗೂ ವಸ್ತು ಪ್ರದರ್ಶನಾಲಯವಾಗಿದೆ.
ಇದರಲ್ಲಿ ಪ್ರಸಿದ್ಧ ಕಲಾಕೃತಿಗಳನ್ನು ಪ್ರದರ್ಶನಕ್ಕಿಡಲಾಗಿದೆ. ಪ್ರಿ-ರಫೇಲೈಟ್‌ ಬ್ರದರ್ಹುಡ್‌ ಪ್ರಸಿದ್ಧಕೃತಿ ಸಂಗ್ರಹ ಮತ್ತು ಎಡ್ವರ್ಡ್‌ ಬರ್ನ್‌-ಜೋನ್ಸ್‌ರ ವಿಶ್ವದ ಅತಿದೊಡ್ಡ ಕೃತಿ ಸಂಗ್ರಹವನ್ನು ಹೊಂದಿದೆ. ಪರಿಷತ್‌ ನಗರದಲ್ಲಿ ಇನ್ನೂ ಇತರೆ ವಸ್ತು ಪ್ರದರ್ಶನಾಲಯಗಳನ್ನು ತನ್ನ ಸ್ವಾಮ್ಯದಲ್ಲಿಟ್ಟುಕೊಂಡಿದೆ. ಇವುಗಳಲ್ಲಿ ಆಸ್ಟನ್‌ ಹಾಲ್‌, ಬ್ಲೇಕ್ಸ್ಲೆ ಹಾಲ್‌, ಮ್ಯೂಸಿಯಮ್‌ ಆಫ್‌ ದಿ ಜ್ಯುಯಲರಿ ಕ್ವಾರ್ಟರ್‌, ಸೊಹೊ ಹೌಸ್‌ ಹಾಗೂ ಜೆ. ಆರ್‌. ಆರ್‌. ಟೊಲ್ಕಿಯನ್‌ರ ಅಭಿಮಾನಿಗಳಿಗಾಗಿ ಸರಹೊಲ್‌ ಮಿಲ್‌ ಎಂಬ ಜನಪ್ರಿಯ ವಸ್ತುಪ್ರದರ್ಶನಾಲಯವೂ ಸಹ ಸೇರಿವೆ. ಈಸ್ಟ್‌ಸೈಡ್‌ನಲ್ಲಿರುವ ಥಿಂಕ್‌ಟ್ಯಾಂಕ್‌ ನಗರದಲ್ಲಿರುವ ಅತಿ ಹೊಸ ವಸ್ತು ಪ್ರದರ್ಶನಾಲಯ. ನ್ಯೂಹಾಲ್‌ ಸ್ಟ್ರೀಟ್‌ನಲ್ಲಿರುವ ಸಯನ್ಸ್‌ & ಇಂಡಸ್ಟ್ರಿ ಮ್ಯೂಸಿಯಮ್‌ನ ಸ್ಥಾನದಲ್ಲಿ ಇದನ್ನು ಸ್ಥಾಪಿಸಲಾಗಿದೆ. ಬರ್ಮಿಂಗ್ಹ್ಯಾಮ್‌ ಬ್ಯಾಕ್‌ ಟು ಬ್ಯಾಕ್ಸ್‌ ಎಂಬುದು ನಗರದಲ್ಲಿರುವ ಜೋಡಿ ಗೃಹಗಳ ಕೊನೆಯ ಸಮೂಹವಾಗಿದೆ.
thumb|left|ಬ್ರಿಂಡ್ಲೆಪ್ಲೇಸ್‌ನಲ್ಲಿರುವ ಬರ್ಮಿಂಗ್ಹ್ಯಾಮ್‌ ಕೆನಾಲ್‌ ನ್ಯಾವಿಗೇಷನ್ಸ್‌ನ BCN ಮೇಯ್ನ್‌ ಲೈನ್‌ ಕೆನಾಲ್‌. ಬಾರ್ಬರ್‌ ಇಂಸ್ಟಿಟ್ಯೂಟ್‌ ಆಫ್‌ ಫೈನ್‌ ಆರ್ಟ್ಸ್‌ ವಸ್ತು ಪ್ರದರ್ಶನಾಲಯ ಹಾಗೂ ವಾದ್ಯಗೋಷ್ಠಿ ಸಭಾಂಗಣವೂ ಆಗಿದೆ.
ಇದರಲ್ಲಿ ವಿಶ್ವದ ಅತಿ ವಿಸ್ತೃತ ಹಾಗೂ ಅತಿ ದೊಡ್ಡ ನಾಣ್ಯ ಸಂಗ್ರಹವಿದೆ. ಕ್ಯಾಡ್ಬ್ಯೂರಿ ವರ್ಲ್ಡ್‌ ಎಂಬುದು, ಚಾಕಲೇಟ್‌ ತಯಾರಿಕೆಯ ಹಂತಗಳ ಜೊತೆಗೆ, ಚಾಕಲೇಟ್‌ ಹಾಗೂ ಉದ್ದಿಮೆಯ ಇತಿಹಾಸವನ್ನು ಭೇಟಿಯಾದವರಿಗೆ ಪ್ರದರ್ಶಿಸುತ್ತದೆ.
ಬರ್ಮಿಂಗ್ಯಾಮ್‌ನಲ್ಲಿ ಸುಮಾರು 8000 acres ಕಿಂತಲೂ ಹೆಚ್ಚು ಉದ್ಯಾನ ಕ್ಷೇತ್ರಗಳಿವೆ. 2400 acres ಹರಡಿರುವ ಸಟ್ಟನ್‌ ಪಾರ್ಕ್‌ ಇವುಗಳಲ್ಲಿ ಅತಿದೊಡ್ಡದು. ಇದು ಯುರೋಪ್‌ನಲ್ಲೆ ನಗರವಲಯದ ಅತಿ ದೊಡ್ಡ ನೈಸರ್ಗಿಕ ಸಂರಕ್ಷಣಾ ತಾಣವಾಗಿದೆ. ನಗರದ ಮಧ್ಯಭಾಗಕ್ಕೆ ಸನಿಹವಿರುವ ಬರ್ಮಿಂಗ್ಹ್ಯಾಮ್‌ ಬಾಟನಿಕಲ್‌ ಗಾರ್ಡನ್ಸ್‌ ವಿಕ್ಟೊರಿಯನ್‌ ನಿರ್ಮಾಣವಾಗಿದೆ. ಇದರಲ್ಲಿ ಸಸ್ಯರಕ್ಷಣಾಗೃಹ ಹಾಗೂ ವಾದ್ಯವೇದಿಕೆಯಿದೆ. ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯವು ನಿರ್ವಹಿಸುತ್ತಿರುವ ವಿಂಟರ್ಬೊರ್ನ್‌ ಬಾಟನಿಕ್‌ ಗಾರ್ಡನ್‌ ಸಹ ನಗರದ ಮಧ್ಯಭಾಗಕ್ಕೆ ಸನಿಹದಲ್ಲಿದೆ. ಬಾರ್ಟ್ಲೆ ಗ್ರೇನ್‌ ಅಂಡ್‌ ಕ್ವಿನ್ಟನ್‌ನಲ್ಲಿ ವುಡ್ಗೇಟ್‌ ವ್ಯಾಲಿ ಕಂಟ್ರಿ ಪಾರ್ಕ್‌ ಇದೆ.
ನಗರ ಕೇಂದ್ರದಲ್ಲಿ ಸೆಂಟೆನರಿ ಸ್ಕ್ವೇರ್‌, ಚಾಂಬರ್ಲಿನ್‌ ಸ್ಕ್ವೇರ್‌ ಹಾಗೂ ವಿಕ್ಟೊರಿಯಾ ಸ್ಕ್ವೇರ್‌ ಸೇರಿದಂತೆ, ಹಲವು ಸಾರ್ವಜನಿಕ ಚೌಕಗಳಿವೆ. ಐತಿಹಾಸಿಕ ಓಲ್ಡ್‌ ಸ್ಕ್ವೇರ್‌ ಕಾರ್ಪೊರೇಷನ್‌ ಸ್ಟ್ರೀಟ್‌ನಲ್ಲಿದೆ. ರೊಟಂಡಾ ಸ್ಕ್ವೇರ್‌ ಹಾಗೂ ಸೇಂಟ್‌ ಮಾರ್ಟಿನ್ಸ್‌ ಸ್ಕ್ವೇರ್‌ ಬರ್ಮಿಂಗ್ಹ್ಯಾಮ್‌ನ ಎರಡು ಹೊಸ ಚೌಕಗಳು. ಇವು ಬುಲ್‌ರಿಂಗ್‌ ಷಾಪಿಂಗ್‌ ಸೆಂಟರ್‌ನೊಳಗಿವೆ. ಬ್ರಿಂಡ್ಲೆಪ್ಲೇಸ್‌ನಲ್ಲಿಯೂ ಸಹ ಮೂರು ಚೌಕಗಳು ಹಾಗೂ ನ್ಯಾಷನಲ್‌ ಸೀ ಲೈಫ್‌ ಸೆಂಟರ್‌ ಇವೆ.
ಪೂಜಾ ಸ್ಥಳಗಳು
thumb|upright|right|ಸೇಂಟ್ ಫಿಲಿಪ್‌ರ ಪ್ರಧಾನ ಇಗರ್ಜಿ (ಕತೀಡ್ರಲ್‌). ವಿವಿಧ ಧರ್ಮಗಳನ್ನು ಅನುಸರಿಸುವ ಬರ್ಮಿಂಗ್ಹ್ಯಾಮ್‌‌ನ ಜನತೆಯು ವಿವಿಧ ಧಾರ್ಮಿಕ ಭವನಗಳನ್ನು ಬಳಸುತ್ತದೆ. ಸೇಂಟ್‌ ಫಿಲಿಪ್‌ ಇಗರ್ಜಿಯ ಸ್ಥಿತಿನ್ನು 'ಇಗರ್ಜಿ'ಯಿಂದ 'ಪ್ರಧಾನ ಇಗರ್ಜಿ'ಗೆ (ಕತೀಡ್ರಲ್‌) ಗೆ ಏರಿಸಲಾಯಿತು. ಬರ್ಮಿಂಗ್ಹ್ಯಾಮ್‌ನ ರೊಮನ್‌ ಕ್ಯಾತೊಲಿಕ್‌ ವಿಭಾಗದ ಪೀಠವಾದ ಸೇಂಟ್‌ ಚಾಡ್ಸ್ ಹಾಗೂ ಗ್ರೀಕ್‌ ಸಂಪ್ರದಾಯದ ಡಾರ್ಮಿಷನ್‌ ಆಫ್‌ ದಿ ಮದರ್‌ ಆಫ್‌ ಗಾಡ್‌ ಅಂಡ್‌ ಸೇಂಟ್‌ ಆಂಡ್ರ್ಯೂ ಎಂಬ ಇನ್ನೂ ಎರಡು ಪ್ರಧಾನ ಇಗರ್ಜಿಗಳಿವೆ. ಕಾಪ್ಟಿಕ್‌ ಆರ್ತೊಡಾಕ್ಸ್‌ ಡಯೊಸಿಸ್‌ ಆಫ್‌ ದಿ ಮಿಡ್ಲೆಂಡ್ಸ್‌ ಸಹ ಬರ್ಮಿಂಗ್ಹ್ಯಾಮ್‌ನಲ್ಲಿದೆ ಇದರ ಪ್ರಧಾನ ಇಗರ್ಜಿಯು ನಿರ್ಮಾಣ ಹಂತದಲ್ಲಿದೆ. ಸೇಂಟ್‌ ಮಾರ್ಟಿನ್‌ ಇನ್‌ ದಿ ಬುಲ್‌ ರಿಂಗ್ ಎಂಬ ಮೂಲತಃ ಬರ್ಮಿಂಗ್ಹ್ಯಾಮ್‌ ಪ್ಯಾರಿಷ್‌ ಚರ್ಚ್‌ ಗ್ರೇಡ್‌ II* ಪಟ್ಟಿಯಲ್ಲಿದೆ (ಅಂದರೆ, ಇಂಗ್ಲೆಂಡ್‌ & ವೇಲ್ಸ್‌ನಲ್ಲಿರುವ, ವಿಶೇಷಕ್ಕಿಂತಲೂ ಹೆಚ್ಚು ಪ್ರಮುಖತೆ ಹೊಂದಿರುವ ಸ್ಮಾರಕಗಳು). ಫೈವ್‌ ವೇಸ್‌ಗಿಂತಲೂ ಸ್ವಲ್ಪ ದೂರದಲ್ಲಿ, ಕಾರ್ಡಿನಲ್‌ ನ್ಯೂಮನ್‌ರ ಮೂಲ ಅಡಿಪಾಯದ ಮೇಲೆ ಬರ್ಮಿಂಗ್ಹ್ಯಾಮ್‌ ಆರೆಟರಿಯನ್ನು(ಕ್ಯಾಥೊಲಿಕ್ ಪಾದ್ರಿಗಳ ಸಂಘ) 1910ರಲ್ಲಿ ಪೂರ್ಣಗೊಳಿಸಲಾಯಿತು.
thumb|left|ಬೊರ್ನ್‌ವಿಲ್‌ನ ಸೇಂಟ್‌ ಲಾಜಾರ್‌ನಲ್ಲಿರುವ ಸರ್ಬಿಯನ್‌ ಸಾಂಪ್ರದಾಯಿಕ ಇಗರ್ಜಿ ಇಸವಿ 1825ರಲ್ಲಿ ನಿರ್ಮಿಸಲಾದ ಗ್ರೀಕ್ ರಿವೈವಲ್‌ ಸೆವರ್ನ್‌ ಸ್ಟ್ರೀಟ್‌ ಸಿನಗಾಗ್‌ (ಇಂದು ಫ್ರೀಮೇಸನ್ಸ್‌ ಲಾಡ್ಜ್‌ ಹಾಲ್‌ ಆಗಿದೆ) ಯೆಹೂದ್ಯರ ಅತಿ ಪುರಾತನ ಆರಾಧನ ಮಂದಿರ. ಇಸವಿ 1856ರಲ್ಲಿ ಇದರ ಸ್ಥಾನದಲ್ಲಿ ಗ್ರೇಡ್‌ II* ಪಟ್ಟಿಯಲ್ಲಿರುವ ಸಿಂಗರ್ಸ್‌ ಹಿಲ್‌ ಸಿನಗಾಗ್‌ನ್ನು ಸ್ಥಾಪಿಸಲಾಯಿತು. ಯುರೋಪ್‌ನಲ್ಲಿ ಅತಿದೊಡ್ಡ ಮಸೀದಿಗಳಲ್ಲಿ ಒಂದಾದ ಬರ್ಮಿಂಗ್ಹ್ಯಾಮ್‌ ಸೆಂಟ್ರಲ್‌ ಮಾಸ್ಕ್‌ನ್ನು 1960ರ ದಶಕದಲ್ಲಿ ನಿರ್ಮಿಸಲಾಯಿತು. ಆದರೂ, 1990ರ ದಶಕದಲ್ಲಿ, ಸ್ಮಾಲ್‌ ಹೀತ್‌ನಲ್ಲಿ ನಿರ್ಮಿಸಲಾದ ಗಮ್‌ಕೊಲ್‌ ಷರಿಫ್‌ ಮಸ್ಜೀದ್‌ ಪಶ್ಚಿಮ ಯುರೋಪ್‌ನ ಅತಿದೊಡ್ಡ ಮಸೀದಿ ಎನ್ನಲಾಗಿದೆ. ಇನ್ನೂ ಇತ್ತೀಚೆಗೆ, ಅಹ್ಮದಿಯಾ ಮುಸ್ಲಿಮ್‌ ಸಮುದಾಯದವರು ಬಾರ್ಡರ್‌ಸ್ಲೆ ಗ್ರೀನ್‌ನಲ್ಲಿ ದಾರುಲ್‌ ಬರಕಾತ್‌‌ ಮಸ್ಜೀದ್‌ ನಿರ್ಮಿಸಿದರು. 1970ರ ದಶಕದ ಅಪರಾರ್ಧದಲ್ಲಿ ಗುರು ನಾನಕ್‌ ನಿಷ್ಕಾಮ್‌ ಸೇವಕ್‌ ಜಾಥಾ ಸಿಖ್‌ ಗುರುದ್ವಾರವನ್ನು ಹ್ಯಾಂಡ್ಸ್‌ವರ್ತ್‌ನ ಸೊಹೊ ರಸ್ತೆಯಲ್ಲಿ ನಿರ್ಮಿಸಲಾಯಿತು. 1990ರ ದಶಕದಲ್ಲಿ, ಎಡ್ಜ್‌ಬ್ಯಾಸ್ಟನ್‌ ಜಲಾಶಯದ ಬಳಿ ಬೌದ್ಧ ಧಮ್ಮತಲಕ ಶಾಂತಿ ಪಗೊಡಾವನ್ನು ನಿರ್ಮಿಸಲಾಯಿತು.
ಆರ್ಥಿಕ ಸ್ಥಿತಿ
thumb|ಬರ್ಮಿಂಗ್ಹ್ಯಾಮ್‌ನ ವಾಣಿಜ್ಯ ಜಿಲ್ಲೆಯಲ್ಲಿರುವ ಕೊಲ್ಮೋರ್‌ ರೋ. ತಯಾರಿಕೆ ಹಾಗೂ ಇಂಜಿನಿಯರಿಂಗ್‌ ಕ್ಷೇತ್ರಗಳಲ್ಲಿ ಬರ್ಮಿಂಗ್ಹ್ಯಾಮ್‌ ಪ್ರಾಬಲ್ಯ ಮೆರೆದಿದ್ದರೂ, ಇಂದು ಸೇವಾ ಕ್ಷೇತ್ರವು ಇದರ ಆರ್ಥಿಕತೆಯ ಅಗ್ರಸ್ಥಾನದಲ್ಲಿದೆ. ಇಸವಿ 2003ರಲ್ಲಿ ಇದು ಆರ್ಥಿಕ ಉತ್ಪಾದಕತೆಯ 78% ಹಾಗೂ ಆರ್ಥಿಕ ಅಭಿವೃದ್ಧಿಯ 97%ರಷ್ಟು ಪಾಲಿತ್ತು.
ಬ್ರಿಟನ್‌ನ ಅತಿ ದೊಡ್ಡ ಬ್ಯಾಂಕ್‌ಗಳಲ್ಲಿ ಎರಡು ಬರ್ಮಿಂಗ್ಹ್ಯಾಮ್‌ನಲ್ಲಿವೆ. ಲಾಯ್ಡ್ಸ್‌ ಬ್ಯಾಂಕ್‌ (ಈಗ ಲಾಯ್ಡ್ಸ್‌ ಬ್ಯಾಂಕಿಂಗ್‌ ಗ್ರೂಪ್‌) 1765ರಲ್ಲಿ, ಹಾಗೂ ಮಿಡ್ಲೆಂಡ್ಸ್‌ ಬ್ಯಾಂಕ್‌ (ಇಂದು ಹೆಚ್‌ಎಸ್‌ಬಿಸಿ ಬ್ಯಾಂಕ್‌) 1836ರಲ್ಲಿ ಸ್ಥಾಪಿತವಾದವು. ಇಸವಿ 2007ರಲ್ಲಿ, ನಗರದಲ್ಲಿ, ಬ್ಯಾಂಕಿಂಗ್‌, ಹಣಕಾಸು ಹಾಗೂ ವಿಮಾ ಕ್ಷೇತ್ರಗಳಲ್ಲಿ 108,300 ಜನರು ಸೇವೆ ಸಲ್ಲಿಸುತ್ತಿದ್ದರು. ಇಸವಿ 2009ರಲ್ಲಿ ಕುಷ್ಮನ್‌ & ವೇಕ್ಫೀಲ್ಡ್‌ ಸಮೀಕ್ಷೆಯ ಪ್ರಕಾರ, ಉದ್ದಿಮೆ ಸ್ಥಾಪಿಸಲು ಬರ್ಮಿಂಗ್ಹ್ಯಾಮ್‌ ಯುನೈಟೆಡ್ ಕಿಂಗ್ಡಮ್‌ನಲ್ಲಿ ಎರಡನೆಯ ಹಾಗೂ ಯುರೋಪ್‌ನಲ್ಲಿ 14ನೆಯ ಅತ್ಯುತ್ತಮ ನಗರ ಎಂದಿದೆ.
ಪ್ರವಾಸೋದ್ಯಮವೂ ಸಹ ಸ್ಥಳೀಯ ಆರ್ಥಿಕತೆಯ ಗಮನಾರ್ಹ ಅಂಶವಾಗಿ ಬೆಳೆಯುತ್ತಿದೆ. ಇಂಟರ್ನ್ಯಾಷನಲ್‌ ಕನ್ವೆಂಷನ್‌ ಸೆಂಟರ್‌ ಹಾಗೂ ನ್ಯಾಷನಲ್‌ ಎಕ್ಸಿಬಿಷನ್‌ ಸೆಂಟರ್‌ನಂತಹ ಪ್ರಮುಖ ಮಹಾಸಭೆ ಮತ್ತು ಪ್ರದರ್ಶನಾ ಕೇಂದ್ರಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ. UKಯಲ್ಲಿರುವ ಮಹಾಸಭೆ ಹಾಗೂ ಪ್ರದರ್ಶನಾ ಕೇಂದ್ರಗಳಲ್ಲಿ 42%ರಷ್ಟು ಪಾಲು ಬರ್ಮಿಂಗ್ಹ್ಯಾಮ್‌ನದ್ದಾಗಿದೆ. ಭೇಟಿಗಾರರು ನಗರದ ಕ್ರೀಡಾ ಮತ್ತು ಸಾಂಸ್ಕೃತಿಕ ಸ್ಥಳಗಳಿಗೆ ಹೆಚ್ಚಿನ ಸಂಖ್ಯೆಯಲ್ಲಿ ಭೇಟಿ ನೀಡುವರು.
ನಗರದಲ್ಲಿ ಮೂರು ವಿಶ್ವವಿದ್ಯಾನಿಲಯಗಳು (ಆಸ್ಟನ್‌ ವಿಶ್ವವಿದ್ಯಾನಿಲಯ, ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯ ಮತ್ತು ಬರ್ಮಿಂಗ್ಹ್ಯಾಮ್‌ ನಗರ ವಿಶ್ವವಿದ್ಯಾನಿಲಯ) ಹಾಗೂ ಎರಡು ವಿಶ್ವವಿದ್ಯಾನಿಲಯ ಕಾಲೇಜುಗಳಿವೆ. ಒಟ್ಟು 65,000ಕ್ಕಿಂತಲೂ ಹೆಚ್ಚು ಜನ ವಿದ್ಯಾರ್ಥಿಗಳು ಹಾಗೂ ಸುಮಾರು 15,000 ಜನ ಸಿಬ್ಬಂದಿಯಿದ್ದಾರೆ. ಇದರಿಂದಾಗಿ ನಗರದ ಆರ್ಥಿಕತೆ ಹಾಗೂ ಸಂಶೋಧನೆ ಮತ್ತು ನಾವೀನ್ಯ ಭಂಡಾರಗಳಿಗೆ ಕೊಡುಗೆ ಸಲ್ಲುತ್ತದೆ.
ದೇಶದಲ್ಲಿರುವ ಕೇವಲ ನಾಲ್ಕು ಸೆಲ್ಫ್ರಿಡ್ಜಸ್‌ ವಿವಿಧ ಸರಕಿನ ಮಳಿಗೆಗಳ ಪೈಕಿ ಒಂದು ನಗರದಲ್ಲಿದೆ. ದೇಶದಲ್ಲಿರುವ ಡೆಬೆನ್‌ಹ್ಯಾಮ್ಸ್‌ ಶಾಖೆಗಳಲ್ಲಿ ಎರಡನೆಯ ಅತಿ ದೊಡ್ಡ ಶಾಖೆ ನಗರದಲ್ಲಿದೆ. ಇಸವಿ 2004ರಲ್ಲಿ ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ವ್ಯಾಪಾರ ಮಾಡಲು ಮೂರನೆಯ ಅತ್ಯುತ್ತಮ ನಗರ ಎನ್ನಲಾಯಿತು. ಲಂಡನ್‌ನ ವೆಸ್ಟ್ ಎಂಡ್‌ ಹಾಗೂ ಗ್ಲಾಸ್ಗೊ ನಗರಗಳಿಗೆ ಮೊದಲ ಎರಡು ಸ್ಥಾನ ಲಭಿಸಿದ್ದವು. ಇವನ್ನು ವಿಶ್ವದರ್ಜೆಯ ವ್ಯಾಪಾರ ಕೇಂದ್ರ ಎನ್ನಲಾಗಿತ್ತು.
ನಗರದಲ್ಲಿ ತಯಾರಿಕೆಯ ಕ್ಷೇತ್ರದ ಅವಸಾನವಾಗುತ್ತಿದ್ದರೂ, ಹಲವು ಪ್ರಮುಖ ಕೈಗಾರಿಕಾ ಘಟಕಗಳು ಉಳಿದುಕೊಂಡಿವೆ. ಇದರಲ್ಲಿ ಕ್ಯಾಸ್ಲ್‌ ಬ್ರೊಮ್ವಿಚ್‌‌ನಲ್ಲಿರುವ ಜಾಗರ್‌ ಕಾರ್ಸ್‌ ಹಾಗೂ ಬೊರ್ನ್ವಿಲ್‌ನಲ್ಲಿರುವ ಕ್ಯಾಡ್‌ಬ್ಯೂರಿ ಟ್ರೆಬೊರ್‌ ಬ್ಯಾಸೆಟ್‌ ಸಹ ಸೇರಿವೆ.
ಇಪ್ಪತ್ತೊಂದನೆಯ ಶತಮಾನದಲ್ಲಿ ನಗರವು ರಾಷ್ಟ್ರೀಯ ಸರಾಸರಿಗಿಂತಲೂ ಹೆಚ್ಚು ಆರ್ಥಿಕ ಅಭಿವೃದ್ಧಿ ಗಳಿಸಿದರೂ, ಇದರಿಂದ ಲಭ್ಯವಾದ ಅನುಕೂಲಗಳು ಸಮವಾಗಿಲ್ಲ. ನವೀನತೆಯನ್ನೊಳಗೊಂಡ ಹುದ್ದೆಗಳು ಸುತ್ತಮುತ್ತಲ ಪ್ರದೇಶಗಳಿಂದ ಅರಸಿ ಬರುವ ಅಭ್ಯರ್ಥಿಗಳ ಪಾಲಾಗುತ್ತಿರುವುದು ಇದಕ್ಕೆ ಕಾರಣ. UKಯಲ್ಲಿ ಅತಿ ಹೆಚ್ಚು ನಿರುದ್ಯೋಗ ಪ್ರಮಾಣವಿರುವ ಎರಡು ಸಂಸದೀಯ ಕ್ಷೇತ್ರಗಳಾದ ಲೇಡಿವುಡ್‌ ಮತ್ತು ಸ್ಪಾರ್ಕ್‌ಬ್ರೂಕ್‌ ಅಂಡ್‌ ಸ್ಮಾಲ್‌ ಹೀತ್ ಇವೆರಡೂ ಬರ್ಮಿಂಗ್ಹ್ಯಾಮ್‌ ಒಳನಗರ ವಿಭಾಗದಲ್ಲಿವೆ. ಬೆಳವಣಿಗೆಯೂ ಸಹ ನಗರದ ಸಾರಿಗೆಯ ಮೇಲೆ ಬಹಳಷ್ಟು ಒತ್ತಡಕ್ಕೆ ಕಾರಣವಾಗಿದೆ. ನಗರದ ಪ್ರಮುಖ ರಸ್ತೆಗಳು ಹಾಗೂ ಕೇಂದ್ರೀಯ ನ್ಯೂ ಸ್ಟ್ರೀಟ್‌ ರೈಲು ನಿಲ್ದಾಣವು ನಿಬಿಡ ಅವಧಿಗಳಲ್ಲಿ ತಮ್ಮ ಕ್ಷಮತೆಯನ್ನು ಮೀರಿರುತ್ತದೆ.
ಸಾರಿಗೆ
right|thumb|ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ. thumb|ನ್ಯೂ ಸ್ಟ್ರೀಟ್‌ ರೈಲು ನಿಲ್ದಾಣದಲ್ಲಿ ಬರ್ಮಿಂಗ್ಹ್ಯಾಮ್‌ ಆಡಳಿತದಿಂದ ನಿರ್ಮಿತ ಪೆಂಡೊಲಿನೊ.
ಬರ್ಮಿಂಗ್ಹ್ಯಾಮ್‌ ಭಾಗಶಃ ಒಳನಾಡಿನ ಮಧ್ಯದಲ್ಲಿರುವ ಕಾರಣ, ಬರ್ಮಿಂಗ್ಹ್ಯಾಮ್‌ ಮೋಟಾರ್‌-ಹಾದಿ, ರೈಲು ಹಾಗೂ ಕಾಲುವೆ ಜಾಲಗಳಲ್ಲಿ ಪ್ರಮುಖ ನಿಲ್ದಾಣವಾಗಿದೆ. ಹಲವು ಪ್ರಮುಖ ಮೋಟಾರ್‌-ಹಾದಿಗಳು ನಗರದ ಮೂಲಕ ಹಾದುಹೋಗುತ್ತವೆ. ಸ್ಪಗೆಟಿ ಜಂಕ್ಷನ್‌ ಎಂಬುದು UKಯಲ್ಲಿರುವ ಅತಿ ಚಿರಪರಿಚಿತ ಮೊಟಾರ್‌-ಹಾದಿ ಜಂಕ್ಷನ್‌ ಆಗಿದೆ.
ನ್ಯಾಷನಲ್ ಎಕ್ಸ್‌ಪ್ರೆಸ್‌ನ UKಯ ಪ್ರಧಾನ ಕಾರ್ಯಸ್ಥಾನವು ಬರ್ಮಿಂಗ್ಹ್ಯಾಮ್‌ನ ಈಸ್ಟ್‌ಸೈಡ್‌ನಲ್ಲಿದೆ. ಇದರ ಪಕ್ಕದಲ್ಲಿಯೇ ಬರ್ಮಿಂಗ್ಹ್ಯಾಮ್‌ ಕೋಚ್‌ ಸ್ಟೇಷನ್‌ ನನ್ನು ಹೊಸದಾಗಿ ನಿರ್ಮಿಸಲಾಗಿದೆ.
ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಸೊಲಿಹಲ್ ನಗರವಿಭಾಗದಲ್ಲಿದೆ. ಇದು ಬರ್ಮಿಂಗ್ಹ್ಯಾಮ್‌ನ ಪೂರ್ವಭಾಗದಲ್ಲಿದೆ. ಇಸವಿ 2009ರಲ್ಲಿ, ಪ್ರಯಾಣಿಕ ಸಂಚಾರದ ವಿಚಾರದಲ್ಲಿ, ಈ ವಿಮಾನ ನಿಲ್ದಾಣವು ಯುನೈಟೆಡ್‌ ಕಿಂಗ್ಡಮ್‌ನ ಆರನೆಯ ಅತಿ ನಿಬಿಡ ವಿಮಾನ ನಿಲ್ದಾಣ ಎನ್ನಲಾಗಿತ್ತು.
ಸ್ಥಳೀಯ ಸಾರ್ವಜನಿಕ ಸಾರಿಗೆಯೆಂದರೆ ಬಸ್‌, ಸ್ಥಳೀಯ ರೈಲು ಅಥವಾ ಟ್ರ್ಯಾಮ್‌ ಸೌಲಭ್ಯಗಳಿವೆ. ಮಾರ್ಗ ಸಂಖ್ಯೆ 11A ಹಾಗೂ 11C ಯುರೋಪ್‌ ಖಂಡದಲ್ಲೇ ಅತಿ ದೀರ್ಘ ಸಮಯದ ನಗರವಲಯ ಬಸ್‌ ಮಾರ್ಗಗಳಾಗಿವೆ (ನಗರವನ್ನು ಸುತ್ತುವ ದಿಕ್ಕನ್ನು ಸೂಚಿಸುವಂತೆ, ಇದರಲ್ಲಿ 'A' ಎಂಬುದು 'ಅಪ್ರದಕ್ಷಿಣ anti-clockwise) ಹಾಗೂ 'C' ಎಂಬುದು 'ಪ್ರದಕ್ಷಿಣ (clockwise)' ಎಂದು ಉಲ್ಲೇಖಿಸಲಾಗಿದೆ). ಈ ಮಾರ್ಗವು 26 mi ಉದ್ದವಿದೆ ಹಾಗೂ ಇದರಲ್ಲಿ 272 ಬಸ್‌ ನಿಲುಗಡೆಗಳಿವೆ. ಬಸ್‌ ಮಾರ್ಗಗಳನ್ನು ಪ್ರಮುಖವಾಗಿ ನ್ಯಾಷನಲ್‌ ಎಕ್ಸ್‌ಪ್ರೆಸ್‌ ವೆಸ್ಟ್‌ ಮಿಡ್ಲೆಂಡ್ಸ್‌ ಸಾರಿಗೆ ಸಂಸ್ಥೆಯು ನಿರ್ವಹಿಸುತ್ತದೆ. ಇದು ಬರ್ಮಿಂಗ್ಹ್ಯಾಮ್‌ನಲ್ಲಿ ಬಸ್‌ ಸಂಚಾರದ 80%ರಷ್ಟು ಪಾಲನ್ನು ಹೊಂದಿದೆ. ಆದರೂ ಇನ್ನು 50 ಇತರೆ ಸಣ್ಣ ಪ್ರಮಾಣದ, ನೋಂದಾಯಿತ ಬಸ್‌ ಸೇವಾ ಸಂಸ್ಥೆಗಳಿವೆ. ವಿಸ್ತಾರವಾದ ಬಸ್‌ ಸೇವಾ ಜಾಲದ ಮೂಲಕ ಪ್ರಯಾಣಿಕರು ನಗರದ ವಿವಿಧ ಜಿಲ್ಲೆಗಳ ನಡುವೆ ಪ್ರಯಣಿಸಬಹುದಾಗಿದೆ. ಇನ್ನೂ ಹೆಚ್ಚು ದೂರದ ಬಸ್ ಮಾರ್ಗಗಳಲ್ಲಿ ಪ್ರಯಾಣಿಕರು ವೊಲ್ವರ್‌ಹ್ಯಾಂಪ್ಟನ್‌, ಡಡ್ಲೆ, ವಾಲ್ಸಾಲ್‌, ವೆಸ್ಟ್‌ ಬ್ರೊಮ್ವಿಚ್‌, ಹಾಲ್ಸೊವೆನ್‌, ಸ್ಟೊರ್‌‌ಬ್ರಿಡ್ಜ್‌ ಹಾಗೂ ಮೆರ್ರಿ ಹಿಲ್ ಷಾಪಿಂಗ್‌ ಸೆಂಟರ್‌ನಂತಹ ಸ್ಥಳಗಳಿಗೆ ಹೋಗಬಹುದಾಗಿದೆ. ಬರ್ಮಿಂಗ್ಹ್ಯಾಮ್‌ನೊಂದಿಗೆ ಯಾವುದೇ ನೇರ ಸಾರ್ವಜನಿಕ ಸಾರಿಗೆ ಸಂಪರ್ಕ ಹೊಂದಿರದ ಪಟ್ಟಣಗಳೆಂದರೆ ಸೆಡ್ಜ್‌ಲೆ, ಕಿಂಗ್ಸ್‌ವಿನ್ಫರ್ಡ್‌, ವೆಡ್ನೆಸ್ಫೀಲ್ಡ್‌ ಹಾಗೂ ವಿಲೆನ್ಹಾಲ್‌.
'ಬರ್ಮಿಂಗ್ಹ್ಯಾಮ್‌ ನ್ಯೂ ಸ್ಟ್ರೀಟ್‌' ಎನ್ನಲಾದ ನಗರದ ಮುಖ್ಯ ರೈಲ್‌ ನಿಲ್ದಾಣ ರಾಷ್ಟ್ರೀಯ ರೈಲ್ವೆ ಜಾಲದ ಮಧ್ಯದಲ್ಲಿದೆ. ನಗರದ ಕೇಂದ್ರದಲ್ಲಿರುವ ಇನ್ನೊಂದು ಪ್ರಮುಖ ರೈಲ್ವೆ ನಿಲ್ದಾಣವಾದ 'ಬರ್ಮಿಂಗ್ಹ್ಯಾಮ್‌ ಸ್ನೊ ಹಿಲ್‌ ಸ್ಟೇಷನ್‌' ಮಿಡ್ಲೆಂಡ್‌ ಮೆಟ್ರೊ ಸೇವಾ ಸಂಸ್ಥೆಗೂ ನಿಲ್ದಾಣವಾಗಿದೆ. ಇದು ಬರ್ಮಿಂಗ್ಹ್ಯಾಮ್‌ ಸ್ನೊ ಹಿಲ್‌ ಸ್ಟೇಷನ್‌ ಹಾಗೂ ವುಲ್ವರ್‌ಹ್ಯಾಂಪ್ಟನ್ ನಡುವೆ ರೈಲು ಸೇವೆ ಒದಗಿಸುತ್ತದೆ. ಇದು ಸುತ್ತಮುತ್ತಲ ಪಟ್ಟಣಗಳಾದ ‌ಬಿಲ್‌ಸ್ಟನ್‌, ವೆಡ್ನೆಸ್‌ಬ್ಯೂರಿ ಮತ್ತು ವೆಸ್ಟ್‌ ಬ್ರೊಮ್ವಿಚ್‌ ಪಟ್ಟಣಗಳ ಮೂಲಕ ಹಾದುಹೋಗುತ್ತದೆ. ಮಿಡ್ಲೆಂಡ್‌ ಮೆಟ್ರೊ ಮಾರ್ಗವನ್ನು ಬರ್ಮಿಂಗ್ಹ್ಯಾಮ್‌ ನಗರ ಕೇಂದ್ರದ ತನಕ ವಿಸ್ತರಿಸುವ ಯೋಜನೆಯಿದೆ. ರೈಲು ಆಧಾರಿತ ನಿಲುಗಡೆ ಹಾಗೂ ಪ್ರಯಾಣ ಜಾಲವಿದೆ. (ಪಾರ್ಕ್‌ ಅಂಡ್‌ ರೈಡ್‌ ನೆಟ್ವರ್ಕ್‌). ಇದು ನಗರ ಕೇಂದ್ರದೊಂದಿಗೆ ಸಂಪರ್ಕದಲ್ಲಿದೆ. ಬರ್ಮಿಂಗ್ಹ್ಯಾಮ್‌ ರೈಲ್‌ ನಿಲ್ದಾಣಗಳು ನೋಡಿ.
ಬರ್ಮಿಂಗ್ಹ್ಯಾಮ್‌ನಲ್ಲಿ ವಿಸ್ತಾರವಾದ ಕಾಲುವೆ ವ್ಯವಸ್ಥೆಯಿದೆ. ಇಲ್ಲಿನ ಕಾಲುವೆ ವ್ಯವಸ್ಥೆಯ ಉದ್ದವು ವೆನಿಸ್‌ನದಕ್ಕಿಂತಲೂ ಉದ್ದವಿದೆ.‌ ಕೈಗಾರಿಕಾ ಕ್ರಾಂತಿಯ ಕಾಲದಲ್ಲಿ ಈ ಕಾಲುವೆಗಳು ನಗರದಲ್ಲಿರುವ ಕೈಗಾರಿಕಾ ಕ್ಷೇತ್ರಕ್ಕೆ ಆಧಾರವಾಗಿದ್ದವು. ಬ್ರಿಂಡ್ಲೆಪ್ಲೇಸ್‌ನಂತಹ ಕಾಲುವೆ-ಬದಿಗಳ ನವೀಕರಣಾ ಯೋಜನೆಯಿಂದಾಗಿ ಈ ಕಾಲುವೆಗಳು ಪ್ರವಾಸಿತಾಣಗಳಾಗಿವೆ.
ಶಿಕ್ಷಣ
thumb|right|ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯ ನಗರದ ಪರಿಷತ್ತು ಇಂಗ್ಲೆಂಡ್‌ನ ಅತಿ ದೊಡ್ಡ ಸ್ಥಳೀಯ ಶಿಕ್ಷಣ ಪ್ರಾಧಿಕಾರವಾಗಿದೆ. 25 ಶಿಶುವಿಹಾರಗಳು, 328 ಪ್ರಾಥಮಿಕ ಶಾಲೆಗಳು, 77 ಪ್ರೌಢಶಾಲೆಗಳು ಹಾಗೂ 29 ವಿಶೇಷ ಶಾಲೆಗಳು ಈ ಪ್ರಾಧಿಕಾರದ ನೇರ ಅಥವಾ ಪರೋಕ್ಷ ಆಡಳಿತ ವ್ಯಾಪ್ತಿದಲ್ಲಿದೆ. ಈ ಪ್ರಾಧಿಕಾರವು ಗ್ರಂಥಾಲಯ ಸೇವೆಯನ್ನೂ ಒದಗಿಸುತ್ತದೆ. ವಾರ್ಷಿಕ ನಾಲ್ಕು ದಶಲಕ್ಷ ಸಂದರ್ಶಕರು ಈ ಗ್ರಂಥಾಲಯದ ಸೌಲಭ್ಯ ಪಡೆಯುವರು. ಜೊತೆಗೆ, ವರ್ಷಪೂರ್ತಿ ಸುಮಾರು 3,500 ವಯಸ್ಕ-ಶಿಕ್ಷಣ ಪಠ್ಯಕ್ರಮವನ್ನೂ ಒದಗಿಸುತ್ತದೆ. ಕೇಂದ್ರ ಗ್ರಂಥಾಲಯ (ಸೆಂಟ್ರಲ್‌ ಲೈಬ್ರರಿ) ಪ್ರಮುಖ ಗ್ರಂಥಾಲಯವಾಗಿದೆ. ಬರ್ಮಿಂಗ್ಹ್ಯಾಮ್‌ನಲ್ಲಿ 41 ಸ್ಥಳೀಯ ಗ್ರಂಥಾಲಯಗಳು ಹಾಗೂ ನಿಯಮಿತ ಸಂಚಾರಿ ಗ್ರಂಥಾಲಯ ಸೇವೆಯೂ ಇದೆ.
ಬರ್ಮಿಂಗ್ಹ್ಯಾಮ್‌ನ ರಾಜ್ಯ ಶಾಲೆಗಳಲ್ಲಿ ಬಹಳಷ್ಟು, ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ ನಡೆಸುವ ಸಮುದಾಯ ಶಾಲೆಗಳಾಗಿವೆ. ಈ ಪರಿಷತ್‌ ಸ್ಥಳೀಯ ಶಿಕ್ಷಣ ಪ್ರಾಧಿಕಾರದ (LEA) ರೂಪದಲ್ಲಿ ಈ ಶಾಲೆಗಳನ್ನು ನಿರ್ವಹಿಸುತ್ತವೆ. ಆದರೂ, ಈ ರಾಜ್ಯ ವ್ಯವಸ್ಥೆಯೊಳಗೇ ಬಹಳಷ್ಟು voluntary aided (ಸ್ವಯಂ ನಿಧಿ ಹೂಡುವ)ಶಾಲೆಗಳೂ ಇವೆ (ಇವು ರಾಜ್ಯದ ಆರ್ಥಿಕ ನೆರವಿನಿಂದ ನಡೆಯುವ ಶಾಲೆಗಳಾಗಿವೆ, ಆದರೆ ಈ ಶಾಲೆಗಳ ಮಾಲಿಕ ಸಂಸ್ಥೆ (ಸಾಮಾನ್ಯವಾಗಿ ಧಾರ್ಮಿಕ ದತ್ತಿ) ಶಾಲೆಯ ಕಟ್ಟಡಗಳು ಹಾಗೂ ಅವುಗಳ ದುರಸ್ತಿ ಖರ್ಚನ್ನು ವಹಿಸಿಕೊಂಡು, ಶಾಲೆಗಳನ್ನು ನಡೆಸುವಲ್ಲಿ ಹೆಚ್ಚು ಪ್ರಾಬಲ್ಯ ಮೆರೆಯುತ್ತದೆ. ಈ ಶಾಲೆಗಳು ಸ್ವಯಂ ನಿಯಂತ್ರಿತ voluntary controlled ಶಾಲೆಗಳಿಗಿಂತಲೂ ಹೆಚ್ಚು ಪರಮಾಧಿಕಾರ ಹೊಂದಿವೆ). ಕಿಂಗ್‌ ಎಡ್ವರ್ಡ್ಸ್‌ ಶಾಲೆ ಬಹುಶಃ ನಗರದ ಅತಿ ಪ್ರತಿಷ್ಠಿತ ಸ್ವತಂತ್ರ ಶಾಲೆಯಾಗಿದೆ. ಕಿಂಗ್‌ ಎಡ್ವರ್ಡ್‌ VI ಸಂಸ್ಥಾನದ ಸ್ವಾಮ್ಯದಲ್ಲಿರುವ ಏಳು ಶಾಲೆಗಳು ಅತ್ಯುನ್ನತ ಶೈಕ್ಷಣಿಕ ಗುಣಮಟ್ಟಗಳನ್ನು ಕಾಯ್ದುಕೊಳ್ಳಲು ರಾಷ್ಟ್ರೀಯ ಮಟ್ಟದಲ್ಲಿ ಹೆಸರುವಾಸಿಯಾಗಿವೆ. ಈ ಎಲ್ಲಾ ಶಾಲೆಗಳು ರಾಷ್ಟ್ರೀಯ ಲೀಗ್‌ ಮಟ್ಟದಲ್ಲಿ ಸತತವಾಗಿ ಅಗ್ರಸ್ಥಾನಗಳನ್ನು ಗಳಿಸುತ್ತಲೇ ಬಂದಿದೆ. left|thumb|ಬರ್ಮಿಂಗ್ಹ್ಯಾಮ್‌ ಕೇಂದ್ರ ಗ್ರಂಥಾಲಯ
ಮೂರು ವಿಶ್ವವಿದ್ಯಾನಿಲಯಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ: University of ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯ, ಆಸ್ಟನ್‌ ವಿಶ್ವವಿದ್ಯಾನಿಲಯ, ಬರ್ಮಿಂಗ್ಹ್ಯಾಮ್‌ ನಗರ ವಿಶ್ವವಿದ್ಯಾನಿಲಯ ಹಾಗೂ ಎರಡು ವಿಶ್ವವಿದ್ಯಾನಿಲಯ ಕಾಲೇಜ್‌ಗಳು: ನ್ಯೂಮನ್‌ ಯುನಿವರ್ಸಿಟಿ ಕಾಲೇಜ್‌ ಹಾಗೂ ಬರ್ಮಿಂಗ್ಹ್ಯಾಮ್‌ ಯುನಿವರ್ಸಿಟಿ ಕಾಲೇಜ್‌. ಈಗ ಬರ್ಮಿಂಗ್ಹ್ಯಾಮ್‌ ನಗರ ವಿಶ್ವವಿದ್ಯಾನಿಲಯದ ಅಂಗವಾಗಿರುವ ಬರ್ಮಿಂಗ್ಹ್ಯಾಮ್‌ ಕನ್ಸರ್ವೇಟೊಯರ್‌ ಹಾಗೂ ಬರ್ಮಿಂಗ್ಹ್ಯಾಮ್‌ ಸ್ಕೂಲ್‌ ಆಫ್‌ ಆಕ್ಟಿಂಗ್‌ ವಿಶಿಷ್ಟ ಕಲಾ ವಿಷಯಗಳಲ್ಲಿ ಉನ್ನತ ಶಿಕ್ಷಣ ನೀಡುತ್ತದೆ. ವಿಶ್ವವಿದ್ಯಾನಿಲಯಗಳು ಹಾಗೂ ಕಾಲೇಜ್‌ಗಳ ಶ್ರೇಣಿಯನ್ನು ಪರಿಗಣಿಸಿದಲ್ಲಿ, ಬರ್ಮಿಂಗ್ಹ್ಯಾಮ್‌ನಲ್ಲಿ ಸುಮಾರು 65,000ಕ್ಕೂ ಹೆಚ್ಚಿನ ಸಂಖ್ಯೆಯಲ್ಲಿ ಉನ್ನತ ಶಿಕ್ಷಣ ವಿದ್ಯಾರ್ಥಿಗಳಿದ್ದಾರೆ ಎನ್ನಬಹುದು. ಲಂಡನ್‌ ನಂತರ ಬರ್ಮಿಂಗ್ಹ್ಯಾಮ್‌ UKಯ ಎರಡನೆಯ ಅತಿ ದೊಡ್ಡ ವಿದ್ಯಾರ್ಥಿ ನಗರ ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯದ ಚಾನ್ಸೆಲರ್ಸ್‌ ಕೋರ್ಟ್‌ನಲ್ಲಿರುವ ಜೊಸೆಫ್‌ ಚಾಂಬರ್ಲಿನ್‌ ಸ್ಮಾರಕ ಗಡಿಯಾರ ಗೋಪುರವು ಒಂದು ಗಂಟೆಗೋಪುರ ಆಗಿದೆ. ಇದು ವಿಶ್ವದಲ್ಲೇ ಅತ್ಯುನ್ನತ ಗಡಿಯಾರ ಗೋಪುರವಾಗಿದೆ.
ಬರ್ಮಿಂಗ್ಹ್ಯಾಮ್‌ ಮಹಾನಗರ ಕಾಲೇಜ್‌ ದೇಶದಲ್ಲಿಯೇ ಅತಿ ದೊಡ್ಡ ಉನ್ನತ ಶಿಕ್ಷಣ ಕಾಲೇಜ್‌ಗಳಲ್ಲೊಂದು. ಹಲವು ಸಣ್ಣ ಕಾಲೇಜ್‌ಗಳು ಸರಣಿಯಲ್ಲಿ ವಿಲೀನವಾಗಿ ರಚನೆಯಾದ ಕಾಲೇಜಿದು. ಜೋಸೆಫ್‌ ಚಾಂಬರ್ಲಿನ್‌ ಕಾಲೇಜ್‌ ಬೆಕಾನ್ ಸ್ಥಾನ-ಮಾನ Beacon Status ಹಾಗೂ ಸಮಗ್ರ OFSTED ಪ್ರಥಮ ದರ್ಜೆ (Outstanding) ಪ್ರಶಸ್ತಿ ಪಡೆದ ಬರ್ಮಿಂಗ್ಹ್ಯಾಮ್‌ ಮತ್ತು ಸೊಲಿಹಲ್‌ ಪ್ರದೇಶದ ಏಕೈಕ ಸಿಕ್ಸ್ತ್ ಫಾರ್ಮ್‌ ಕಾಲೇಜ್‌ ಆಗಿದೆ.
ಕ್ರೀಡೆ
thumb|right|ವಿಲ್ಲಾ ಪಾರ್ಕ್‌ನಲ್ಲಿ ಆಸ್ಟನ್‌ ವಿಲ್ಲಾ ಹಾಗೂ ಬರ್ಮಿಂಗ್ಹ್ಯಾಮ್‌ ಸಿಟಿ ನಡುವೆ ನಡೆಯುತ್ತಿರುವ ಸೆಕಂಡ್‌ ಸಿಟಿ ಡರ್ಬಿ ಪಂದ್ಯ. ಬರ್ಮಿಂಗ್ಹ್ಯಾಮ್‌ ಕ್ರೀಡೆಯ ಇತಿಹಾಸದಲ್ಲಿ ಪ್ರಮುಖ ಪಾತ್ರವಹಿಸಿದೆ. ವಿಶ್ವದ ಮೊದಲ ಲೀಗ್‌ ಫುಟ್‌ಬಾಲ್‌ ಪಂದ್ಯಾವಳಿಯಾದ ಫುಟ್‌ಬಾಲ್‌ ಲೀಗ್‌ನ್ನು ಬರ್ಮಿಂಗ್ಹ್ಯಾಮ್‌ ನಿವಾಸಿ ಹಾಗೂ ಆಸ್ಟನ್‌ ವಿಲ್ಲಾ ನಿರ್ದೇಶಕ ವಿಲಿಯಮ್‌ ಮೆಕ್‌ಗ್ರೆಗೊರ್‌ ಸಂಸ್ಥಾಪಿಸಿದರು. ಇವರು 1888ರಲ್ಲಿ ತಮ್ಮ ಸಂಸ್ಥೆಯ ಸಹ-ನಿರ್ದೇಶಕರಿಗೆ ಬರೆದ ಪತ್ರವೊಂದರಲ್ಲಿ 'ಇಂಗ್ಲೆಂಡ್‌ನ ಹತ್ತು ಅಥವಾ ಹನ್ನೆರಡು ಪ್ರಮುಖ ಕ್ಲಬ್‌ಗಳು ಒಗ್ಗೂಡಿ ಪ್ರತಿ ಋತುವಿನಲ್ಲಿಯೂ ಸ್ವಸ್ಥಳ-ಪರಸ್ಥಳ ಪಂದ್ಯಗಳು ಆಡುವ' ಪ್ರಸ್ತಾಪವಿಟ್ಟರು. ಹ್ಯಾರಿ ಜೆಮ್‌ ಮತ್ತು ಅವರ ಸ್ನೇಹಿತ ಆಗರಿಯೊ ಪೆರೆರಾ ಎಡ್ಜ್‌ಬ್ಯಾಸ್ಟನ್‌ನಲ್ಲಿರುವ ಪೆರೆರಾ ಅವರ ಮನೆಯಲ್ಲಿ ಆಧುನಿಕ ಕ್ರೀಡೆಯಾದ ಟೆನಿಸ್‌ನ್ನು 1859 ಮತ್ತು 1865ರ ಅವಧಿಯಲ್ಲಿ ಅಭಿವೃದ್ಧಿಗೊಳಿಸಿದರು. ಇದರಿಂದಾಗಿ ಎಡ್ಜ್‌ಬ್ಯಾಸ್ಟನ್‌ ಆರ್ಚರಿ ಅಂಡ್‌ ಲಾನ್‌ ಟೆನಿಸ್‌ ಸೊಸೈಟಿ ವಿಶ್ವದಲ್ಲೇ ಅತಿ ಹಳೆಯ ಟೆನಿಸ್‌ ಸಂಘವಾಗಿದೆ. ಬರ್ಮಿಂಗ್ಹ್ಯಾಮ್‌ ಅಂಡ್‌ ಡಿಸ್ಟ್ರಿಕ್ಟ್‌ ಕ್ರಿಕೆಟ್‌ ಲೀಗ್‌ ವಿಶ್ವದಲ್ಲೇ ಅತಿ ಹಳೆಯ ಕ್ರಿಕೆಟ್ ಲೀಗ್‌. ಬರ್ಮಿಂಗ್ಹ್ಯಾಮ್‌ ವಿಶ್ವದ ಮೊಟ್ಟಮೊದಲ ಕ್ರಿಕೆಟ್‌ ವಿಶ್ವ ಕಪ್‌ ಪಂದ್ಯವೊಂದರ ಆತಿಥ್ಯ ವಹಿಸಿತ್ತು. ಅದು 1973ರಲ್ಲಿ ನಡೆದ ಮಹಿಳಾ ವಿಶ್ವಕಪ್‌ ಕ್ರಿಕೆಟ್ ಪಂದ್ಯಾವಳಿಯಾಗಿತ್ತು. ಬರ್ಮಿಂಗ್ಹ್ಯಾಮ್‌ ನಗರಕ್ಕೆ ಕ್ರೀಡಾ ಪರಿಷತ್‌ (Sports Council) ಇಂದ ರಾಷ್ಟ್ರೀಯ ಕ್ರೀಡಾ ನಗರ ಎಂಬ ಬಿರುದು ಸಂದಿತು.
thumb|left|ಎಡ್ಜ್‌ಬ್ಯಾಸ್ಟನ್‌ ಕ್ರಿಕೆಟ್‌ ಮೈದಾನದಲ್ಲಿ ನಡೆಯುತ್ತಿರುವ ಒಂದು ಟೆಸ್ಟ್‌ ಪಂದ್ಯ. ಇಂದು ದೇಶದ ಅತಿ ಹಳೆಯ ವೃತ್ತಿ ಪರ ಫುಟ್‌ಬಾಲ್‌ ತಂಡಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ: 1874ರಲ್ಲಿ ಸ್ಥಾಪಿಸಲಾಗಿ, ವಿಲ್ಲಾ ಪಾರ್ಕ್‌ನಲ್ಲಿ ಅಭ್ಯಸಿಸುವ ಆಸ್ಟನ್‌ ವಿಲ್ಲಾ; ಅಲ್ಲದೇ, 1875ರಲ್ಲಿ ಸ್ಥಾಪಿಸಿದ್ದ, ಸೇಂಟ್‌ ಆಂಡ್ರ್ಯೂದಲ್ಲಿ ಅಭ್ಯಸಿಸುವ ಬರ್ಮಿಂಗ್ಹ್ಯಾಮ್‌ ಸಿಟಿ. ಈವೆರಡೂ ತಂಡಗಳ ನಡುವಿನ ಪೈಪೋಟಿಯು ತೀವ್ರವಾಗಿದ್ದು, ಇವೆರಡೂ ತಂಡಗಳ ನಡುವಣ ಪಂದ್ಯಗಳಿಗೆ ಸೆಕಂಡ್‌ ಸಿಟಿ ಡರ್ಬಿ ಎನ್ನಲಾಗಿದೆ. ಆಸ್ಟನ್‌ ವಿಲ್ಲಾ 50 ಸಲ ಗೆದ್ದಿದ್ದರೆ, ಬರ್ಮಿಂಗ್ಹ್ಯಾಮ್‌ ಸಿಟಿ 38 ಸಲ ಗೆದ್ದಿದೆ. ಎರಡೂ ತಂಡಗಳು ಪಂದ್ಯಾವಳಿಗಳಲ್ಲಿ ವಿಜಯಿಯಾಗಿವೆ. ವಿಲ್ಲಾ ಏಳು ಬಾರಿ ಲೀಗ್‌ ಚಾಂಪಿಯನ್‌ ಹಾಗು 1982ರಲ್ಲಿ ಯುರೋಪಿಯನ್‌ ಚಾಂಪಿಯನ್‌‌ ಆಗಿತ್ತು.
ಆರು ಸಲ ಕೌಂಟಿ ಚಾಂಪಿಯನ್ಷಿಪ್‌ ಪಂದ್ಯಾವಳಿ ವಿಜೇತ ತಂಡ ವಾರ್ವಿಕ್ಷೈರ್‌ ಕೌಂಟಿ ಕ್ರಿಕೆಟ್‌ ಕ್ಲಬ್‌ ತಂಡವು ಎಡ್ಜ್‌ಬ್ಯಾಸ್ಟನ್‌ ಕ್ರಿಕೆಟ್‌ ಮೈದಾನದಲ್ಲಿ ಆಡುತ್ತದೆ. ಇದು ಕ್ರಿಕೆಟ್‌ ಟೆಸ್ಟ್‌ ಹಾಗೂ ಒಂದು ದಿನದ ಅಂತರರಾಷ್ಟ್ರೀಯ ಪಂದ್ಯಗಳ ಆತಿಥ್ಯ ವಹಿಸುತ್ತದೆ. ಪ್ರಥಮ-ದರ್ಜೆ ಕ್ರಿಕೆಟ್‌ನಲ್ಲೇ ಅತ್ಯುನ್ನತ ಸ್ಕೋರ್‌ ಈ ಮೈದಾನದಲ್ಲಿ ದಾಖಲಾಯಿತು. ಇಸವಿ 1994ರಲ್ಲಿ, ಎಡಗೈ ಬ್ಯಾಟ್ಸ್‌ಮನ್‌ ಬ್ರಯನ್‌ ಲಾರಾ ವಾರ್ವಿಕ್ಷೈರ್‌ ಪರವಾಗಿ ಆಡಿ ಅಜೇಯ 501 ರನ್‌ ಗಳಿಸಿದ್ದರು.
thumb|right|ರಾಷ್ಟ್ರೀಯ ಒಳಾಂಗಣ ಅಂಕಣ ಅಂತರರಾಷ್ಟ್ರೀಯ ಟ್ರ್ಯಾಕ್‌ ಅಂಡ್‌ ಫೀಲ್ಡ್‌ ಕೂಟಗಳು ಅಲೆಕ್ಸ್ಯಾಂಡರ್‌ ಕ್ರೀಡಾಂಗಣದಲ್ಲಿ ನಡೆಯುತ್ತವೆ. ಇದು ಬರ್ಚ್‌ಫೀಲ್ಡ್‌ ಹ್ಯಾರಿಯರ್ಸ್‌ ತಂಡವು ಅಭ್ಯಸಿಸುವ ತಾಣವಾಗಿದೆ. ಈ ತಂಡದ ಸದಸ್ಯರಲ್ಲಿ ಹಲವು ಅಂತರರಾಷ್ಟ್ರೀಯ ಖ್ಯಾತಿ ಗಳಿಸಿದ್ದರು. ಅಲೆಕ್ಸಾಂಡರ್‌ ಕ್ರೀಡಾಂಗಣದ ಪಕ್ಕದಲ್ಲಿರುವ GMAC ಜಿಮ್ನಾಸ್ಟಿಕ್ಸ್‌ ಅಂಡ್‌ ಮಾರ್ಷಲ್‌ ಆರ್ಟ್ಸ್‌ ಸೆಂಟರ್‌ ನ್ನು 2008ರಲ್ಲಿ ಸ್ಥಾಪಿಸಲಾಯಿತು. ಅಂತರರಾಷ್ಟ್ರೀಯ ಗುಣಮಟ್ಟದ ಜಿಮ್ನಾಸ್ಟಿಕ್ಸ್‌ ಅಂಕಣ ಹಾಗೂ ಮೂರು ಕದನ-ಕಲೆಗಳ 'ಡೋಜೋ'ಗಳು ಇಲ್ಲಿವೆ. ಐಕಿಡೊ ಫೆಲೊಷಿಪ್‌ ಆಫ್‌ ಗ್ರೇಟ್‌ ಬ್ರಿಟನ್ ‌ನ ಪ್ರಧಾನ ಕಾರ್ಯಸ್ಥಳವು ಈ ಕ್ರೀಡಾಂಗಣದಲ್ಲಿದೆ. ರಾಷ್ಟ್ರೀಯ ಒಳಾಂಗಣ ಅಂಕಣ (National Indoor Arena) (NIA) 1991ರಲ್ಲಿ ಸ್ಥಾಪಿತವಾಯಿತು. ಇದು ಪ್ರಮುಖ ಅಥ್ಲೆಟಿಕ್ಸ್‌ ಅಂಕಣವಾಗಿದೆ. ಇಸವಿ 2007ರಲ್ಲಿ ನಡೆದ ಯುರೋಪಿಯನ್‌ ಅಥ್ಲೆಟಿಕ್ಸ್‌ ಒಳಾಂಗಣ‌ ಚಾಂಪಿಯನ್ಷಿಪ್ಸ್‌ ಕೂಟ, 2003ರ IAAF ವಿಶ್ವ ಒಳಾಂಗಣ ಚಾಂಪಿಯನ್ಷಿಪ್ಸ್‌ ಹಾಗೂ ಹಲವು WWE ಕುಸ್ತಿ-ಹೊಡೆದಾಟದ ಕೂಟಗಳು ಇಲ್ಲಿ ಆಯೋಜಿತವಾಗಿದ್ದವು.
ಎಡ್ಜ್‌ಬ್ಯಾಸ್ಟನ್‌ನ ಪ್ರಯರಿ ಕ್ಲಬ್‌ನಲ್ಲಿ ATP ಅಂತರರಾಷ್ಟ್ರೀಯ ಟೆನಿಸ್‌ ಪಂದ್ಯಾವಳಿಗಳನ್ನು ಇಂದಿಗೂ ಸಹ ಆಡಲಾಗುತ್ತಿವೆ. ಬರ್ಮಿಂಗ್ಹ್ಯಾಮ್‌ also has a professional Rugby Union side, Moseley RFC, who play at Billesley Common, as well as professional boxing, hockey, skateboarding, stock-car racing, greyhound racing and speedway in the city.
ಬರ್ಮಿಂಗ್ಹ್ಯಾಮ್‌ನಲ್ಲಿ ಮೋಸ್ಲೆ RFC ವೃತ್ತಿಪರ ರಗ್ಬಿ ಯುನಿಯನ್‌ ತಂಡವಿದೆ. ಈ ತಂಡವು ಬಿಲ್ಲೆಸ್ಲೆ ಕಾಮನ್‌ನಲ್ಲಿ ಅಭ್ಯಸಿಸಿ ಆಡುತ್ತದೆ. ಇದರ ಜೊತೆಗೆ, ವೃತ್ತಿಪರ ಬಾಕ್ಸಿಂಗ್‌, ಹಾಕಿ, ಸ್ಕೇಟ್‌ಬೋರ್ಡಿಂಗ್‌, ಸ್ಟಾಕ್‌-ಕಾರ್‌ ರೇಸಿಂಗ್‌, ಗ್ರgreyhound racing and speedway
ಆಹಾರ ಹಾಗೂ ಪಾನೀಯಗಳು
ಅನಂತರದ ಶತಮಾನಗಳಲ್ಲಿ ಕೈಗಾರಿಕೀಕರಣವು ಮುನ್ನಡೆದರೂ, ಈ ಕೃಷಿ ಮಾರುಕಟ್ಟೆಯನ್ನು ಉಳಿಸಿಕೊಳ್ಳಾಗಿದೆ. ಬರ್ಮಿಂಗ್ಹ್ಯಾಮ್‌ ಸಗಟು ಮಾರುಕಟ್ಟೆಗಳು ಇಂದಿಗೂ ದೇಶದ ಅತಿ ದೊಡ್ಡ ಸಮ್ಮಿಶ್ರ ಸಗಟು ಆಹಾರ ಮಾರುಕಟ್ಟೆಯಾಗಿ ಉಳಿದಿವೆ. ಇಲ್ಲಿ ಮಾಂಸ, ಮೀನು, ಹಣ್ಣು, ತರಕಾರಿ ಹಾಗೂ ಹೂವುಗಳು ಮಾರಾಟವಾಗುತ್ತವೆ. ಜೊತೆಗೆ, ಸುಮಾರು 100 ಮೈಲ್‌ಗಳಷ್ಟು ದೂರದಲ್ಲಿರುವ ಭೋಜನಾ ಮಂದಿರಗಳು ಹಾಗೂ ಸ್ವತಂತ್ರ ಚಿಲ್ಲರೆ ವ್ಯಾಪಾರಿಗಳಿಗೆ ತಾಜಾ ಉತ್ಪನ್ನಗಳು ಪೂರೈಕೆಯಾಗುತ್ತವೆ.
ಆನ್ಸೆಲ್ಸ್‌, ಡೆವೆನ್ಪೊರ್ಟ್ಸ್‌ ಹಾಗೂ ಮಿಚೆಲ್ಸ್‌ & ಬಟ್ಲರ್ಸ್‌ ಸೇರಿದಂತೆ ಹಲವು ಬಟ್ಟಿ ಕೇಂದ್ರಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ. ಆಸ್ಟನ್‌ ಮ್ಯಾನೊರ್‌ ಬ್ರೂಯರಿ ಯಾವುದೇ ಗಮನಾರ್ಹ ಗಾತ್ರದ ಏಕೈಕ ಬಟ್ಟಿ ಕೇಂದ್ರವಾಗಿದೆ. ಇಂದೂ ಸಹ, ನಗರದೆಲ್ಲೆಡೆ ಹಲವು ಉತ್ಕೃಷ್ಟ ವಿಕ್ಟೊರಿಯನ್‌ ಪಬ್‌ಗಳು ಮತ್ತು ಬಾರ್‌ಗಳಿವೆ. ಸುಮಾರು 1450ರಲ್ಲಿ ಡೆರಿಟೆಂಡ್‌ನಲ್ಲಿ ಸ್ಥಾಪಿತವಾದ ಓಲ್ಡ್‌ ಕ್ರೌನ್‌ ಬರ್ಮಿಂಗ್ಹ್ಯಾಮ್‌ನ ಅತಿ ಹಳೆಯ ತಂಗುದಾಣವಾಗಿದೆ. ನಗರದಲ್ಲಿ ಹಲವು ರಾತ್ರಿಯ ವಿಹಾರಾಲಯಗಳು ಹಾಗೂ ಬಾರ್‌ಗಳಿವೆ. ಇವುಗಳ ಪೈಕಿ ಬ್ರಾಡ್‌ ಸ್ಟ್ರೀಟ್‌ನಲ್ಲಿರುವವು ಹೆಚ್ಚು ಜನಪ್ರಿಯವಾಗಿವೆ.
ವಿಂಗ್‌ ಯಿಪ್‌ ಎಂಬ ಬೃಹತ್‌ ಆಹಾರ ಉದ್ದಿಮೆಯು ಮೊದಲು ಬರ್ಮಿಂಗ್ಹ್ಯಾಮ್‌ನಲ್ಲಿ ಆರಂಭಗೊಂಡಿತು. ಇಂದು ಇದರ ಪ್ರಧಾನ ಕಾರ್ಯಸ್ಥಾನವು ನೆಷೆಲ್ಸ್‌ನಲ್ಲಿದೆ. ಬಾಲ್ಟಿ ಎಂಬ ಒಂದು ರೀತಿಯ ಪಲ್ಯವನ್ನು ನಗರದಲ್ಲೆ ಮೊದಲ ಬಾರಿ ಸಿದ್ಧಪಡಿಸಲಾಯಿತು. ಇದಕ್ಕಾಗಿ ಈ ವಲಯಕ್ಕೆ 'ಬಾಲ್ಟಿ ಬೆಲ್ಟ್‌' ಅಥವಾ 'ಬಾಲ್ಟಿ ಟ್ರಯಾಂಗಲ್‌' ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ ಮೂಲದ ಆಹಾರ ಬ್ರ್ಯಾಂಡ್‌ಗಳ ಪೈಕಿ ಟೈಫೂ ಟೀ, ಬರ್ಡ್ಸ್‌ ಕಸ್ಟರ್ಡ್‌, ಕ್ಯಾಡ್ಬ್ಯೂರಿಸ್‌ ಚಾಕಲೇಟ್‌ ಹಾಗೂ HP ಸಾಸ್‌ ಚಿರಪರಿಚಿತವಾಗಿವೆ.
ಕಲೆ
thumb|right|ಹೆವಿ-ಮೆಟಲ್‌ ಶೈಲಿ ಸಂಗೀತದ ಹರಿಕಾರ ವಾದ್ಯತಂಡ ಬ್ಲ್ಯಾಕ್‌ ಸಬ್ಬತ್‌ ಬರ್ಮಿಂಗ್ಹ್ಯಾಮ್‌ನಲ್ಲಿ ಸಂಘಟಿತವಾಯಿತು. ಕಳೆದ ಶತಮಾನಕ್ಕಿಂತ ಹಿಂದಿನಿಂದಲೂ ಬರ್ಮಿಂಗ್ಹ್ಯಾಮ್‌ನದು ವಿಜೃಂಭಣೆಯ ಹಾವು ವಿವಿಧತೆಯುಳ್ಳ ಸಂಗೀತದ ಇತಿಹಾಸವಿದೆ. ಯುನೈಟೆಡ್‌ ಕಿಂಗ್ಡಮ್‌ನ ಸಂಗೀತ ಸಂಸ್ಕೃತಿಗಾಗಿ ಬರ್ಮಿಂಗ್ಹ್ಯಾಮ್‌ ಮೂಲದ ವಾದ್ಯತಂಡಗಳು ಗಮನಾರ್ಹ ಕೊಡುಗೆ ನೀಡಿವೆ. ಬರ್ಮಿಂಗ್ಹ್ಯಾಮ್‌ ಮೂಲದ ವಾದ್ಯತಂಡಗಳು ತಮ್ಮ ಮೇಲೆ ಪ್ರಭಾವ ಬೀರಿವೆ ಎಂದು ಸಮಕಾಲೀನ ವಾದ್ಯತಂಡಗಳು ಉಲ್ಲೇಖಿಸಿವೆ. 1960ರ ದಶಕದಲ್ಲಿ, 'ಬ್ರಮ್‌ ಬೀಟ್‌' ಯುಗದಲ್ಲಿ ಬ್ಲೂಸ್‌ ಶೈಲಿಯ ಸಂಗೀತ ಹಾಗೂ ಅಂತಹ ಶೈಲಿಯ ಸಂಗೀತ ನುಡಿಸುವ ದಿ ಮೂಡಿ ಬ್ಲೂಸ್‌ನಂತಹ ಪ್ರಗತಿಪರ ರಾಕ್‌ ಸಂಗೀತ ಶೈಲಿಯ ಬ್ಯಾಂಡ್‌ ಪ್ರಾಮುಖ್ಯ ಹೊಂದಿತ್ತು. ನಗರವು ಹೆವಿ ಮೆಟಲ್‌ ಶೈಲಿಯ ಸಂಗೀತದ ಉಗಮಸ್ಥಾನ ಎನ್ನಲಾಗಿದೆ. ಜುಡಾಸ್‌ ಪ್ರಿಯೆಸ್ಟ್‌, ಬ್ಲ್ಯಾಕ್‌ ಸಬ್ಬತ್‌, ಮ್ಯಾಗ್ನಮ್‌ ಹಾಗೂ ಲೆಡ್‌ ಝೆಪೆಲಿನ್‌ ತಂಡದ ಇಬ್ಬರು ಸದಸ್ಯರು ಬರ್ಮಿಂಗ್ಹ್ಯಾಮ್ ಮೂಲದವರು. ಅನಂತರ, 1980ರ ದಶಕದಲ್ಲಿ, ನೇಪಾಮ್‌ ಡೆತ್‌ನಂತ ವಾದ್ಯತಂಡಗಳು ಬರ್ಮಿಂಗ್ಹ್ಯಾಮ್‌ನ ಹೆವಿ ಮೆಟಲ್‌ ಸಂಗೀತ ರಂಗ ಪ್ರವೇಶಿಸಿತು. 1970ರ ದಶಕದಲ್ಲಿ, ದಿ ಮೂವ್‌ ಹಾಗೂ ದಿ ಐಡ್ಲ್‌ ರೇಸ್‌ ತಂಡದ ಸದಸ್ಯರು ಎಲೆಕ್ಟ್ರಿಕ್‌ ಲೈಟ್‌ ಆರ್ಕೆಸ್ಟ್ರಾ ಹಾಗೂ ವಿಝರ್ಡ್‌ ತಂಡಗಳನ್ನು ರಚಿಸಿದರು. 1970ರ ದಶಕದಲ್ಲಿ ನಗರದಲ್ಲಿ ರೆಗೇ ಮತ್ತು ಸ್ಕಾ ಶೈಲಿಯ ಸಂಗೀತವು ಪ್ರಾಬಲ್ಯದತ್ತ ಸಾಗಿತು. ಇಂತಹ ಶೈಲಿಯ ವಾದ್ಯತಂಡಗಳಲ್ಲಿ ಸ್ಟೀಲ್‌ ಪಲ್ಸ್‌, UB40, ಮ್ಯೂಸಿಕಲ್‌ ಯೂತ್‌ ಹಾಗೂ ದಿ ಬೀಟ್‌ ಚಿರಪರಿಚಿತವಾಗಿದ್ದವು. ವಾಮಪಂಥೀಯತೆಯನ್ನು ಸೂಚಿಸುವ ಹಾಡುಗಳು ಹಾಗೂ ವಿವಿಧ ಜನಾಂಗದವರಾದ ಸದಸ್ಯನ್ನು ಒಳಗೊಳ್ಳುವ ಮೂಲಕ, ಈ ತಂಡಗಳು ಆ ಸಮಯದಲ್ಲಿ ಬರ್ಮಿಂಗ್ಹ್ಯಾಮ್‌ನಲ್ಲಿ ಉಂಟಾಗುತ್ತಿದ್ದ ಸಾಮಾಜಿಕ ಸಂಚಲನಗಳನ್ನು ಪ್ರತಿಬಿಂಬಿಸುತ್ತಿದ್ದವು. 1980ರ ದಶಕದ ಪಾಪ್‌ ಬ್ಯಾಂಡ್ ಡುರಾನ್‌ ಡುರಾನ್‌ ಸಹ ಬರ್ಮಿಂಗ್ಹ್ಯಾಮ್‌ ಮೂಲದ್ದಾಗಿದೆ.
thumb|upright|left|ಬರ್ಮಿಂಗ್ಹ್ಯಾಮ್‌ ಪುರಭವನದಲ್ಲಿ ಪ್ರದರ್ಶನ ನೀಡುತ್ತಿರುವ ಎಕ್ಸ್‌ ಕತೀಡ್ರಾ ನಗರದಲ್ಲಿ ಜ್ಯಾಝ್‌ ಶೈಲಿಯ ಸಂಗೀತವು ಬಹಳ ಜನಪ್ರಿಯವಾಗಿದೆ. ವಾರ್ಷಿಕವಾಗಿ ಇಲ್ಲಿ ನಡೆಯುವ ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ಜ್ಯಾಝ್‌ ಉತ್ಸವವು UKಯ ಅತಿದೊಡ್ಡ ಜ್ಯಾಝ್‌ ಉತ್ಸವ. ಈ ಉತ್ಸವವನ್ನು ಬರ್ಮಿಂಗ್ಹ್ಯಾಮ್‌ನ ಹೊರಗಿರುವ ಸೊಲಿಹಲ್‌ನಲ್ಲಿಯೂ ಆಯೋಜಿಸಲಾಗುತ್ತದೆ. ಇದನ್ನು ಮೊದಲ ಬಾರಿಗೆ 1984ರಲ್ಲಿ ನಡೆಸಲಾಯಿತು.
ನಗರದಲ್ಲಿರುವ ಸಿಂಫನಿ ಹಾಲ್‌, ಅಂತರರಾಷ್ಟ್ರೀಯ ಖ್ಯಾತಿಯ ಸಿಟಿ ಆಫ್‌ ಬಿರ್ಮಿಂಗ್ಹ್ಯಾಮ್‌ ಸಿಂಫನಿ ಆರ್ಕೆಸ್ಟ್ರಾ ವಾದ್ಯತಂಡಕ್ಕೆ ತಾಣವಾಗಿದೆ. ಇಸವಿ 1834ರಿಂದಲೂ, ಸಿಟಿ ಆರ್ಗನಿಸ್ಟ್‌ ಎಂಬ (ಆರ್ಗನ್‌ ವಾದ್ಯ ಕಲಾವಿದ) ಹುದ್ದೆಯನ್ನು ಕೇವಲ ಏಳು ಜನರು ಹೊಂದಿದ್ದುಂಟು. ಸದ್ಯಕ್ಕೆ, ಥಾಮಸ್‌ ಟ್ರಾಟರ್‌ 1983ರಿಂದಲೂ ಸಿಟಿ ಆರ್ಗನಿಸ್ಟ್‌ ಆಗಿದ್ದಾರೆ. ಬರ್ಮಿಂಗ್ಹ್ಯಾಮ್‌ ಪುರಭವನದಲ್ಲಿ ಆರ್ಗನ್‌ ತೆರೆದಾಗಿನಿಂದಲೂ ವಾರಕ್ಕೊಮ್ಮೆ ವಾದ್ಯಗೋಷ್ಠಿ ನಡೆಯುತ್ತಿತ್ತು. ಆದರೆ, ಪುರಭವನದ ದುರಸ್ತಿ ಹಾಗೂ ಜೀರ್ಣೋದ್ಧಾರವು ಅಕ್ಟೋಬರ್‌ 2007ರ ತನಕ ನಡೆದ ಕಾರಣ, ಈ ವಾದ್ಯಗೋಷ್ಠಿಯನ್ನು ಸೇಂಟ್‌ ಫಿಲಿಪ್‌ ಪ್ರಧಾನ ಇಗರ್ಜಿಯಲ್ಲಿ ನಡೆಸಲಾಗುತ್ತಿತ್ತು. ಬರ್ಮಿಂಗ್ಹ್ಯಾಮ್‌ ರಾಯಲ್‌ ಬ್ಯಾಲೆ ಹಾಗೂ ವಿಶ್ವದ ಅತಿ ಹಳೆಯ ವೃತ್ತಿಪರ ನೃತ್ಯಶಾಲೆಯಾದ ಎಲ್ಮ್‌ಹರ್ಸ್ಟ್‌ ಸ್ಕೂಲ್‌ ಫಾರ್‌ ಡ್ಯಾನ್ಸ್‌ ಬರ್ಮಿಂಗ್ಹ್ಯಾಮ್‌ನಲ್ಲಿವೆ.
ಬರ್ಮಿಂಗ್ಹ್ಯಾಮ್‌ ತ್ರೈವಾರ್ಷಿಕ ಸಂಗೀತ ಉತ್ಸವಗಳು 1784ರಿಂದ 1912ರ ತನಕ ನಡೆದವು. ಮೆಂಡೆಲ್ಸಾನ್‌, ಗೊನೋಡ್‌, ಸಲ್ಲಿವನ್‌, ಡ್ವೊರ್ಯಾಕ್‌, ಬ್ಯಾಂಟಾಕ್‌ ಹಾಗೂ ಎಡ್ವರ್ಡ್‌ ಎಲ್ಗರ್‌ ಇದಕ್ಕಾಗಿ ಸಂಗೀತ ಸಂಯೋಜನೆ, ನಿರ್ವಹಣೆ ಅಥವಾ ಪ್ರದರ್ಶನ ನೀಡಿದ್ದರು. ಇದರಲ್ಲಿ ಎಲ್ಗರ್ ತಮ್ಮ ಅತಿಖ್ಯಾತ ಇಗರ್ಜಿ ಗಾನಮೇಳದ ಹಾಡುಗಳ ಪೈಕಿ‌ ಬರ್ಮಿಂಗ್ಹ್ಯಾಮ್‌ಗಾಗಿ ನಾಲ್ಕನ್ನು ಬರ್ಮಿಂಗ್ಹ್ಯಾಮ್‌ಗಾಗಿ ಬರೆದರು. ಎಲ್ಗರ್‌ರ ಮೊದಲ ಸಂಯೋಜನೆ ದಿ ಡ್ರೀಮ್‌ ಆಫ್‌ ಜೆರಾಂಟಿಯಸ್‌ 1900ರಲ್ಲಿ ಪ್ರಥಮ ಪ್ರದರ್ಶನ ಕಂಡಿತು. ನಗರದಲ್ಲಿ ಜನಿಸಿದ ಪ್ರಸಿದ್ಧ ಸಂಯೋಜಕರ ಪೈಕಿ ಆಲ್ಬರ್ಟ್‌ ವಿಲಿಯಮ್‌ ಕೆಟೆಲ್ಬೆ ಹಾಗೂ ಆಂಡ್ರ್ಯೂ ಗ್ಲೊವರ್‌ ಸೇರಿದಂತೆ ಹಲವು ಪ್ರಸಿದ್ಧ ಸಂಯೋಜಕರು ನಗರದಲ್ಲಿ ಜನಿಸಿದ್ದರು.